title: Marianna Rumjantseva

text: Rumjantseva opiskeli maineikkaassa Vaganova-koulussa Leningradissa ja jakoi sieltä tuotuja oppeja Kansallisoopperan balettikoulussa.


title: Marianna Rumjantseva

text: Rumjantseva on palkittu Pro Finlandia -mitalilla 1970.


title: Annie Dalton

text: Annie Dalton (s. 1948) on englantilainen lasten- ja nuortenkirjailija. Hän on opiskellut Warwickin yliopistossa ja työskennellyt eri ammateissa. Nykyisin hän kirjoittaa päätoimisesti. Daltonilta on suomennettu neljä Enkeliakatemia-sarjan kirjaa: Siivet selkään, Vehkeilyä, Korkealentoa ja Vallan kahvassa (2003–2004). Annie Dalton asuu Suffolkissa. Hänellä on 3 lasta, Anna, Reuben ja Maria.


title: Helena Kalmi

text: Helena Kalmi (3. maaliskuuta 1946 Sysmä – 7. marraskuuta 2007 Tuusula) oli suomalainen rehtori ja oppikirjojen tekijä. Kalmi kuoli Jokelan kouluammuskelussa.


title: Helena Kalmi

text: Helena Kalmi suoritti filosofian kandidaatin tutkinnon (pääaineenaan kemia) Helsingin yliopistossa 1971. Hän toimi päätyönään Suomen koululaitoksessa yhteensä 36 vuotta – muun muassa Hyvinkään yhteiskoulun lehtorina ja yläasteen vararehtorina sekä Hyvinkään Sveitsin lukion kemian lehtorina ja vararehtorina. Kalmi työskenteli Jokelan yläasteen ja lukion rehtorina vuodesta 2000 alkaen. Kalmi toimi aktiivisesti eri järjestöissä ja hankkeissa, muun muassa Suomen akateemisten naisten liiton hallituksessa ja soroptimistien Hyvinkään klubin presidenttinä. Useat eri yhteisöt ovat palkinneet hänet ansiomerkeillä. Hän oli yksi lukion kemian "Kide"-oppikirjasarjan tekijöistä.


title: Helena Kalmi

text: Helena Kalmi sai surmansa oman oppilaansa luodista Jokelan koulusurmissa Jokelan koulukeskuksessa 7. marraskuuta 2007. Hän oli kahdeksas eli viimeinen uhri ja ainoa, joka ammuttiin koulun ulkopuolella. Kalmi oli naimisissa, ja hänellä oli kaksi poikaa.


title: Ludwig Gredler

text: Ludwig Gredler (s. 19. marraskuuta 1967 Hall, Itävalta) on itävaltalainen entinen ampumahiihtäjä.


title: Ludwig Gredler

text: Gredler aloitti ampumahiihdon harrastamisen vuonna 1990 ja debytoi arvokisoissa Albertvillen olympialaisissa 1993. Maailmancupiin hän osallistui ensimmäisen kerran kaudella 1991-1992.


title: Ludwig Gredler

text: Gredler hiihti ankkuriosuuden Itävallan viestijoukkueessa, joka sijoittui kuudenneksi Salt Lake Cityn olympialaisissa 2002. Samoissa kisoissa hän oli neljäs takaa-ajossa. Kontiolahden MM-kilpailuissa 1999 hän oli niin ikään neljäs sprintissä.


title: Ludwig Gredler

text: Brezno-Osbrlien MM-kilpailuissa 1997 Gredler saavutti pronssia normaalimatkalta. Gredler ampui kaksi sakkominuuttia toiselta makuupaikalta – eroa kultamitalisti Ricco Großiin oli lopulta 1,08,4. Gredlerillä jäi eroa hopeamitalistiin Oleg Rytšenkoviin 31,9 sekuntia, hänkin kaksi sakkominuuttia ampunut.


title: Ludwig Gredler

text: Gredler saavutti Oslon MM-kilpailuissa 2000 hopeaa jälleen normaalimatkalta. Yhden sakkominuutin kummaltakin pystypaikalta ampunut Gredler hävisi yhden sakkominuutin viimeiseltä pystypaikalta ampuneelle, kultaa saavuttaneelle Wolfgang Rottmannille 35,0 sekuntia – pronssimitalisti, yhden sakon niin ikään viimeiseltä pystypaikalta ampunut Frank Luck hävisi Rottmannille yli minuutin.


title: Ludwig Gredler

text: Maailmancupissa Gredler on voittanut kuusi osakilpailua ja sijoittunut seitsemäntoista kertaa palkintokorokkeelle. Hän sijoittui maailmancupin seitsemänneksi kaudella 1992-1993. Hän lopetti uransa kauteen 2007-2008.


title: Kaija Paasi

text: Kaija Karin Maria Paasi (s. 30. maaliskuuta 1910 Pietarsaari – 25. heinäkuuta 1989) oli suomalainen näyttelijä ja ohjaaja. Hän toimi Varkauden Teatterin johtajana.


title: Kaija Paasi

text: Paasi on palkittu Pro Finlandia -mitalilla 1970.


title: Stephanie Niznik

text: Stephanie Niznik (s. 20. toukokuuta 1967) on yhdysvaltalainen näyttelijä. Hän syntyi Bangorissa, Mainen osavaltiossa, ja valmistui Duken yliopistosta Pohjois-Carolinassa.


title: Stephanie Niznik

text: Niznik tunnetaan parhaiten Nina Feeneyn roolista televisiosarjassa "Everwood". Hän on sen ulkopuolella esiintynyt vakituisessa osassa (Jo Weller-Clarke) vuosina 2007–2008 esitetyssä "Life Is Wild" -sarjassa.


title: Stephanie Niznik

text: Vierailevia esiintymisiä Niznik on tehnyt useissa muissakin televisiosarjoissa.


title: Baudinopeus

text: Baudi () oli vallitseva tiedonsiirtonopeuden suure, kunnes se korvattiin tarkemmalla termillä, bps (bittiä sekunnissa). Yksi baudi kuvaa elektronisen signaalin muutosnopeutta per sekunti.


title: Baudinopeus

text: Vanhat tietoliikennejärjestelmät toimivat siten, että yhdellä sähköisen signaalin tilan muutoksella voitiin välittää yksi bitti – siis joko 0 tai 1. Tämän vuoksi esimerkiksi lankapuhelinverkossa ei voitu siirtää dataa kovin nopeasti, koska verkko oli tehty enintään 3 400 Hz puhetaajuuksia varten. Lankaverkossa siirrettävän signaalin tila voi siis muuttua enintään 3 400 kertaa sekunnissa. Tiedonsiirtonopeus voisi näin olla enintään 3 400 bittiä sekunnissa.


title: Baudinopeus

text: Vielä 1990-luvun alkuvuosina puhelinverkkoon liitettävät tietokoneiden modeemit toimivat tästä syystä esimerkiksi 1 200 tai 2 400 bit/s nopeuksilla. Tiedonsiirtonopeutta saatiin nostettua kehittämällä uusi modulointitapa, jolla voidaan välittää monta bittiä yhdellä signaalin tilan muutoksella. Esimerkiksi siten että kun signaalin vaihe hypähtää eteenpäin 90 astetta, se tarkoittaa bittiparia 00. 180 asteen vaihesiirto tarkoittaisi bittejä 01 jne.


title: Baudinopeus

text: Tarkemman bps termin käyttöönotto oli sen jälkeen välttämätöntä, kun yhdellä kantoaallon signaalinmuutoksella voitiin kuvata useaa bittiä kerralla. Esimerkiksi modeemin siirtonopeuden ollessa 2 400 bit/s ja tiedonsiirtosignaalin muuttuessa 600 (baud) kertaa sekunnissa kuvaisi yksi baudi neljää bittiä. Yhtä hyvin tiedonsiirtosignaali voisi muuttua 800 kertaa sekunnissa, jolloin yksi baudi kuvaisi kolmea bittiä. Baudia ei voida siis käyttää enää nykyään digitaalisen tiedonsiirtonopeuden mittarina.


title: Baudinopeus

text: Baudi sai nimensä ranskalaisen insinöörin Jean-Maurice-Emile Baudot’n mukaan. Suuretta käytettiin ensin kuvaamaan puhelinlinjojen lähetysnopeutta.


title: D. W. Moffett

text: Donald Warren Moffett (s. 26. lokakuuta 1954) on yhdysvaltalainen näyttelijä. Hän on esiintynyt muiden muassa elokuvissa "Koskematon kauneus" (1996) ja "Traffic" (2000).


title: D. W. Moffett

text: Moffettilla oli vakituinen rooli vuosina 2007–2008 pyörineessä televisiosarjassa "Life Is Wild".


title: Kristaq Dhamo

text: Kristaq Dhamo (s. 20. huhtikuuta 1933 Fier) on albanialainen elokuvaohjaaja. Hänen töidensä joukossa ovat "Tana" (1958), "Vitet e para" (1965), "Miqësi revolucionare" (1967), "Mëngjeze lufte" (1971), "Nga mesi i errësirës" (1978) ja "Qortimet e vjeshtës" (1982).


title: Ndrek Luca

text: Ndrek Luca (3. syyskuuta 1927 – 13. tammikuuta 1993) oli albanialainen näyttelijä.


title: Ndrek Luca

text: Lucalla oli rooleja lukuisissa tunnetuissa albanialaisissa elokuvissa, joiden joukossa ovat muiden muassa seuraavat:


title: Hysen Hakani

text: Hysen Hakani (28. heinäkuuta 1932 Berat – 7. helmikuuta 2011) oli albanialainen elokuvaohjaaja.


title: Hysen Hakani

text: Hakanin töiden joukossa ovat muiden muassa seuraavat:


title: F. M. Alexander

text: Frederick Matthias Alexander (20. tammikuuta 1869 – 10. lokakuuta 1955) oli australialainen näyttelijä ja Alexander-tekniikan kehittäjä.


title: F. M. Alexander

text: Työskennellessään lausuntataiteilijana Alexander sai vakavia ääniongelmia. Koska lääkärit eivät osanneet auttaa, kehitti hän kokonaisvaltaisen liikettä- ja toimintaa koskevan menetelmän luultavasti vuosien 1888-1898 aikana.


title: F. M. Alexander

text: Menetelmän syntymistä Alexander kuvaa kirjansa ”The Use of the Self” (1932) ensimmäisessä luvussa ”Evolution of a technique”.


title: F. M. Alexander

text: 1904 hän muutti Englantiin ja opetti tekniikkaansa vuodesta 1914 myös Yhdysvalloissa.


title: F. M. Alexander

text: Hän julkaisi neljä teosta joissa hän kuvaa menetelmäänsä ja sen perusperiaatteita. Professori John Dewey on kirjoittanut johdannon kolmeen viimeiseen julkaisuun.


title: Moskovski korrespondent

text: Moskovski korrespondent () oli venäläinen kevytsisältöinen sanomalehti, jota julkaisi Natsionalnaja Mediakompanija syyskuusta 2007 lokakuuhun 2008. Sen päätoimittaja oli 18. huhtikuuta 2008 asti Grigori Nehorošev, myöhemmin Akram Murtazajev.


title: Moskovski korrespondent

text: Julkaisijayhtiön omistaja on entinen Yhtenäinen Venäjä -puolueen kansanedustaja Aleksandr Lebedev, ja sen pääjohtaja on Artjom Artjomov.


title: Moskovski korrespondent

text:
Lehti sai kansainvälistä julkisuutta huhtikuussa 2008, kun se julkaisi perjantaina 11.4.2008 uutisen, jonka mukaan Venäjän pääministeri Vladimir Putin oli eronnut vaimostaan Ljudmilasta ja avioituisi entisen voimistelijan ja kansanedustaja Alina Kabajevan kanssa kesäkuussa Pietarin Konstantinov-palatsissa. Huhu levisi useisiin lehtiin, mm. Der Spiegeliin ja Helsingin Sanomiin.
Lehti lakkasi ilmestymästä ja sen verkkosivusto suljettiin 18. huhtikuuta 2008 muutama tunti sen jälkeen, kun Putin kielsi olleensa suhteessa Kabajevaan. Ilmestymisen keskeyttämistä perusteltiin taloudellisilla syillä ja uuden linjan etsimisellä, mutta yhteys romanssiuutiseen kiistettiin.


title: Ilona Nagy

text: Ilona Nagy (s. 21. tammikuuta 1951 Budapest) on unkarilainen entinen käsipalloilija ja olympiamitalisti. Hän oli mukana Unkarin pronssia voittaneessa käsipallojoukkueessa Montreálin olympialaisissa vuonna 1976. Olympiaturnauksessa Nagy pelasi joukkueensa kaikki viisi ottelua, ja teki niissä yhteensä kolme maalia.


title: Kengurumeininki

text: Kengurumeininki on vuonna 1996 perustettu suomalainen lastenorkesteri.


title: Laki ja järjestys (albumi)

text: Laki ja järjestys on suomalaisen Ne Luumäet -punk-yhtyeen kolmas studioalbumi. Se julkaistiin syyskuussa 1990 levymerkillä Poko Records.


title: Laki ja järjestys (albumi)

text: Albumi nousi Suomen virallisen listan sijalle 29, ja se pysyi listalla yhteensä kolme viikkoa.


title: Jumpstyle

text:
Jumpstyle-nimitystä käytetään sekä musiikkityylistä (Elektronisen musiikin alalaji) että tähän musiikkityyliin liittyvästä tanssityylistä. Jumpstylen alkuaikoina monet luokittelivat sen vain hitaammaksi hardcoreksi, mutta se on kuitenkin vakiinnuttanut asemansa omana musiikkityylinään.
Jump ja Jumpstyle (musiikissa) eroavat, vaikka kuulostaakin ja tuntuu samanlaiselta: Jump on belgialaista synkkää jumpstyle-musiikkia, Jumpstyle on pehmeää, iloista musiikkia.


title: Jumpstyle

text:
Jump-tanssi syntyi Belgiassa n. vuonna 1997 - Tanssi ei muuttunut syntyestään. Vuonna 2005 Jump alkoi levittäytyä koko eurooppaan ja kaikkia alkoi kiinnostaa enemmän kyseinen tanssi. Ensimmäiset jumpstyle tanssijat ovat tanssineet "Oldskool" -lajia joka kuuluu Jumpstyleen. Kuitenkin se näytti aika toistuvalta kun tanssissa käytettiin samat perusaskeleet, liikkeet ja temput, joten tanssi jatkoi kehittymistä. Vastaavasti syntyivät uudet jumpstyle ala-lajit: Freestyle, Starstyle, Tekstyle... Myöhemmin venäjällä kehittyi pikkuhiljaa uusi laji: Sidejump. Kaikista uusin tällä hetkellä on Ownstyle joka kehittyi vuodesta 2008 - 2009:ään, Puolassa. Puolalaiset yhdistivät kaikki jumpstyle ala-lajit ja siitä muodostui "Ownstyle". Kuuluisin Ownstyle tanssija on DannieL - hän näytti kunnon Ownstyle tanssin, ja teki siitä tanssista kuuluisan omilla älyttömillä videoilla.
Jumpstyle tanssijoita kertyi jokaisessa maassa paljon, joten alettiin tehdä tapaamisia eli ns. "meet-up":peja. Se tarkoittaa sitä, että kaikki jumpstyle tanssijat kokoontuvat johonkin kaupunkiin (omassa maassa oma jumpstyle miitti) ja siellä he kilpailevat toisia vastaan eli tekevät "battle"n, tanssivat ryhmä jumpstyleä, duo. Kaikki tuo tallennetaan videokameralle ja lähetetään halutessaan youtubeen. Mm. Käyttäjältä GoldInferno on hyviä esimerkkejä tästä.
Nykyään kaikki jumpstyle tanssijat tanssivat Hardstyle musiikkiin. Ennen tanssittiin Jump ja Jumpstyle -musiikkiin.


title: Jumpstyle

text: Jumpstyle-tanssityyli voidaan jakaa tiettyihin alatyyleihin.Nykyään jumpstylen harrastajat levittävät omia videoitaan videopalvelu YouTuben kautta. "Tricks" kopioidaan usein muilta, toisista tyyleistä, tai keksitään itse.


title: Jumpstyle

text: Suurimmat jumpstyleyhteisöt omaavat maat ovat mm. Venäjä ja Puola. Näissä maissa suosituimmat tanssityylit ovat Sidejump, sekä (Polish) Ownstyle. Venäjällä on perustettu kuuluisakin yhdistys Jumpstylers.ru, joka järjestää kilpailuja, eli ns "leagues". Kilpailut tapahtuvat YouTubeen lähetettyjen videoiden kautta. Arvostelijoina toimivat kilpailun järjestäjät. Arvostelukriteereinä ovat mm. liikkeiden puhtaus, tasapaino, "spinnien" nopeus ja puhtaus, sekä tanssin energisyys. Myös Puolassa on järjestetty vastaavanlaista toimintaa. Nyt joidenkin maiden yhteisöt, kuten Tanskan, seuraavat esimerkkiä ja perustavat hekin omia kilpailujaan.


title: Martin Klein

text: Martin Klein (12. syyskuuta 1884 – 11. helmikuuta 1947) oli virolais-venäläinen painija. Hän voitti hopeaa Tukholman olympialaisissa vuonna 1912 alle 75 kg:n keskisarjassa.


title: Martin Klein

text: Olympialaisissa 1912 välierissä Klein otteli yli 11 tuntia Suomen Alppo Asikaista vastaan. Lopulta Klein voitti ottelun, mutta oli finaalissa liian väsynyt, ja luovutti Ruotsin Claes Johanssonia vastaan.


title: Oxfordin evoluutioväittely

text: Oxfordin evoluutioväittely oli Oxfordin yliopiston luonnonhistoriallisessa museossa lauantaina 30. kesäkuuta vuonna 1860 käyty kuuluisa evoluutioteoriaa koskeva väittely. Väittely puhkesi kesken British Association for the Advancement of Science -järjestön kokouksen. Väittelyyn ottivat osaa muiden muassa Thomas Huxley, piispa Samuel Wilberforce, Benjamin Brodie, Joseph Dalton Hooker ja Robert FitzRoy. Keskeisimmät väittelijät olivat evoluutioteoriaa puolustanut Huxley ja luomisopin kannalla ollut Wilberforce. Väittely tunnetaankin myös nimillä Huxleyn–Wilberforcen väittely tai Wilberforcen–Huxleyn väittely. Charles Darwin ei ottanut osaa väittelyyn, vaikka hänen ajatuksensa olivatkin sen alkusyy.


title: Oxfordin evoluutioväittely

text: Koko väittely muistetaan parhaiten Huxleyn ja Wilberforcen käymästä kahdenkeskisestä sanaharkasta. Wilberforce aloitti puheenvuorollaan: ”Katsooko herra Huxley olevansa enemmän isoisän vai isoäidin puolelta sukua apinalle?” Tarinan mukaan Huxley kuiskasi vierellään istuvalle: ”Herra on johdattanut hänet käsiini”, ja vastasi Wilberforcelle, että hän on ”mieluummin sukua apinalle, kuin sivistyneelle miehelle, joka käyttää kulttuurilliset ja kaunopuheiset lahjansa valheen palvelemiseen”.


title: Oxfordin evoluutioväittely

text: Väittelyssä käydyistä puheenvuoroista ei ole olemassa sanatarkkaa tietoa, joten Huxleyn ja Wilberforcen todellisia puheenvuoroja ei voida tietää.


title: George Stubbs

text:
George Stubbs (25. elokuuta 1724 Liverpool, Britannia – 10. heinäkuuta 1806 Lontoo) oli brittiläinen taidemaalari, joka maalasi erityisesti hevosia, mutta myös muita eläimiä ja muotokuvia.
Stubbsin isä oli nahkuri, muuten hänen elämästään on niukasti tietoa ajalta ennen kuin hän oli 35-vuotias. Nämäkin tiedot pohjautuvat melkein yksinomaan hänen taiteilijaystävänsä Ozias Humpryn muistiinpanoihin, jotka tämä kirjoitti Stubbsin elämän loppupuolella.


title: George Stubbs

text: Stubbs oli jonkin aikaa oppipoikana lancashirelaisen maalarin ja graafikon Hamlet Winstanleyn opissa, mutta jätti paikan varhain koska hän ei pitänyt kopiointityöstä, johon hänet oli osoitettu. Muuten hän oli taiteilijana itseoppinut. 1740-luvulla Stubbs työskenteli muotokuvamaalarina Pohjois-Englannissa ja noin vuodesta 1745 vuoteen 1751 hän opiskeli ihmisen anatomiaa Yorkin kunnansairaalassa. Hän oli lapsesta saakka ollut erityisen kiinnostunut anatomiasta ja yksi hänen aikaisimmista säilyneistä töistään onkin kuvasarja vuonna 1751 julkaistuun kätilöoppaaseen.


title: George Stubbs

text: Vuonna 1755 Stubbs teki matkan Italiaan. Neljäkymmentä vuotta jälkeenpäin hän selvitti Ozias Humphrylle syyn, miksi hän oli halunnut käydä Italiassa: "halusin vakuuttautua että luonto on, ja on aina oleva, ihmeellisempää ja suurenmoisempaa kuin taide, olipa kyseessä sitten kreikkalainen tai roomalainen taide. Ja kun olin saanut asiasta vahvistuksen palasin heti kotiin". Myöhemmin 1754 Stubbs vuokrasi maatilan Horkstowin kylästä, Lincolnshiresta, ja vietti 18 kuukautta leikellen hevosia. Noin vuonna 1759 hän asettui asumaan Lontooseen ja 1766 hän julkaisi kirjan "The anatomy of the Horse". Alkuperäiset piirrokset kuuluvat nykyään Royal Academyn kokoelmiin.


title: George Stubbs

text:
Jo ennen kuin hänen kirjansa julkaistiin, vaikutusvaltaiset aristokraatit ja taiteen tukijat olivat nähneet Stubbsin piirroksia ja arvostivat hänen työtään, koska se oli yksityiskohtaisempaa kuin muiden häntä edeltävien hevosmaalarien, kuten James Seymourin ja John Woottonin. Vuonna 1759 Richmondin kolmas herttua tilasi häneltä kolme isokokoista maalausta, mikä turvasi hänen uransa. Vuoteen 1763 mennessä hän oli maalannut teoksia useille muillekin herttuoille ja aatelisille. Tämä antoi mahdollisuuden ostaa talo Marylebonesta, Lontoon hienostokaupunginosasta, jossa hän asui elämänsä loppuun.
Hänen luultavasti maineikkain teoksensa on "Whistlejacket", maalaus joka esittää takajaloilleen noussutta hevosta. Maalauksen tilasi Rockinghamin toinen markiisi. Teos on nykyään National Galleryssa Lontoossa. Tämä, sekä kaksi muuta teosta jotka Stubbs maalasi Rockinghamille, poikkesivat siihenastisesta maalaustavasta siinä, että niiden tausta on yksivärinen. Koko 1760-luvun Stubbs maalasi useita yksittäisiä sekä ryhmäkuvia hevosista, joskus kuvattuna yhdessä koirien kanssa. Hän maalasi usein hevosia yhdessä hoitajiensa kanssa, jotka hän aina esitti henkilökohtaisina muotokuvina. Samaan aikaan hän myös jatkoi muotokuvien maalaamista tilauksesta, myös joitakin ryhmämuotokuvia. Vuodesta 1761 vuoteen 1776 hän piti töitään näytteillä Society of Artistsissa, mutta vuonna 1775 hän liittyi vasta perustettuun mutta hienostuneempaan Royal Academyyn.
Stubbs maalasi myös eksoottisempia eläimiä, kuten leijonia, tiikereitä, kirahveja, apinoita ja sarvikuonoja, joita hän pystyi tarkkailemaan yksityisissä eläintarhoissa. Hän innostui teemasta jossa leijona uhkaa villiä hevosta ja hän maalasi aiheesta useita muunnelmia. Nämä sekä muut hänen teoksensa saavuttivat mainetta niistä tehtyjen grafiikanvedosten ansiosta, joita ilmestyi enenevässä määrin 1770- ja 1780-luvuilla.


title: George Stubbs

text: Stubbs maalasi myös historiallisia maalauksia, mutta ne eivät ole yhtä arvostettuja kuin hänen muu tuotantonsa. 1760-luvun lopulla hän teki joitakin teoksia emalipohjalle. Vuonna 1770-luvulla Josiah Wedgwood kehitti uuden ja suuremman emalipaneelin Stubbsin pyynnöstä. Samana aikakautena hän maalasi myös ensimmäisiä muotokuvia koirista, ja hän sai myös yhä useampia tilauksia maalata metsästysaiheisia tauluja koirineen. Stubbs oli erittäin tuottelias vanhuuteensa saakka. 1780-luvulla hän maalasi pastoraalisarjan "Haymakers and Reapers" (Heinäntekijät ja niittäjät) ja 1790-luvun alussa Walesin prinssi alkoi tukea häntä ja Stubbs maalasi prinssin kuvattuna hevosen selässä 1791. Hänen viimeisin projektinsa, jonka hän aloitti 1795, oli "Vertaileva anatominen tutkielma ihmisen, tiikerin sekä tavallisen kanan kehojen rakenteesta". Kuvat ilmestyivät vuosina 1804–1806.


title: George Stubbs

text: Stubbsin poika George Townly Stubbs oli kaivertaja ja graafikko.


title: George Washingtonin yliopisto

text: George Washingtonin yliopisto on vuonna 1821 perustettu yksityinen yliopisto Washingtonissa, Yhdysvalloissa. Sen alkuperäinen nimi oli "Columbian College". Nykyisen nimensä yliopisto on saanut Yhdysvaltain ensimmäisen presidentin, George Washingtonin mukaan.


title: George Washingtonin yliopisto

text: Yliopistossa opiskelee 10 813 perusopiskelijaa ja 13 718 jatko-opiskelijaa. Moni tärkeä amerikkalainen vaikuttaja on opiskellut yliopistossa, esimerkiksi Colin Powell, J. William Fulbright ja Harry Reid.


title: In Time

text: In Time on yhdysvaltalainen vuonna 2011 ensi-iltansa saanut tieteistrilleri. Elokuvan on ohjannut Andrew Niccol, pääosissa Amanda Seyfried, Justin Timberlake, Cillian Murphy, Olivia Wilde, ja Alex Pettyfer.


title: In Time

text:
Lähitulevaisuuteen sijoittuvassa filmissä vanhenemisgeeni on kytketty pois päältä, mutta ylipopulaation välttämiseksi ajasta on tullut valuuttaa. Nuorta miestä, Will Salasta (Justin Timberlake) syytetään lisä-ajan saamiseksi tehdystä murhasta, ja hän joutuu pakomatkalle korruptoituneelta "ajanpitäjät" poliisijoukolta, yhdessä panttivangiksi ajautuvan Sylvia Weisin (Amanda Seyfried) kanssa.
Samanlainen juoni elinajasta maksuvälineenä esiintyy vuonna 1987 julkaistussa lyhytelokuvassa "The Price of Life" (Imdb).


title: Toni Jerrman

text: Toni Jerrman (s. 12. heinäkuuta 1964) on suomalainen kirjallisuus- ja elokuvakriitikko, jonka erikoisalueita ovat science fiction, fantasia ja kauhu. Jerrman on ollut "Tähtivaeltaja"-lehden päätoimittaja vuodesta 1984. Jerrman on perustanut Helsingin science fiction -seuran jakamat Tähtivaeltaja- ja Tähtifantasia-kirjallisuuspalkinnot. Jerrman on kirjoittanut kirja-arvosteluja muun muassa "Helsingin Sanomiin". Hän on toiminut myös Suomen sarjakuvaseurassa.


title: Toni Jerrman

text: Fandom-aktiivina Jerrman on ollut muun muassa järjestämässä lukuisia Finnconeja ja aikanaan esitti ajatuksen Finnconien maksuttomuudesta. Hän on saanut Kosmoskynä-palkinnon vuonna 1992 kotimaisen tieteiskirjallisuuden hyväksi tehdystä työstä. Jerrman kutsuttiin kunniavieraaksi vuoden 2004 Finnconiin. Suomen sarjakuvaseura myönsi hänelle vuonna 2006 sarjakuvaneuvoksen arvonimen. Vuonna 2010 Jerrman sai Rakkaudesta kirjaan -palkinnon lukemisen ja kirjallisuuden aseman edistämiseksi tehdystä työstä.


title: Toni Jerrman

text: Jerrman on opiskellut Helsingin yliopistossa yleistä kirjallisuudentutkimusta. Hän on kirjoittanut vapaana toimittajana artikkeleita ja arvosteluja muun muassa "Helsingin Sanomiin", "Kauppalehti Pressoon", "Like-uutisiin", "Sarjainfoon" ja avustanut 1990-luvulla Radiomafian Vapaa vyöhyke -ohjelmaa. Hän toimitti Jalavan julkaiseman eroottisten kauhunovellien kokoelman "Himon anatomia" vuonna 1997. Antologia sai vuonna 1998 Dark Fantasy -yhdistyksen Kultainen moottorisaha -palkinnon sarjassa vuoden paras kauhualan painotuote. Jerrman on toimittanut yhdessä Vesa Sisätön kanssa tietokirjat "Ulkomaisia tieteiskirjailijoita 1–2" (2004), "Kotimaisia tieteis- ja fantasiakirjailijoita" (2006) sekä Sisätön ja Jukka Halmeen kanssa teoksen "Ulkomaisia fantasiakirjailijoita 2" (2009).


title: Toni Jerrman

text: Jerrman on toimittanut "Tähtivaeltajaa" vuodesta 1984. Tätä ennen lehti oli ilmestynyt fanzine-muodossa kahdeksan numeron verran nimellä "Time and Space". Lehden alkuaikoina sille oli ominaista rock-henkinen kapinallinen asenne. Jerrmanin linjana on ollut esitellä "Tähtivaeltajassa" suomalaisille lukijoille korkealaatuisia kirjoja, kirjailijoita, sarjakuvia, elokuvia ja taiteilijoita, jotka eivät vielä ole lyöneet itseään Suomessa läpi ja näin laajentaa kulttuurin kenttää. European Science Fiction Society palkitsi Jerrmanin parhaana päätoimittajana vuonna 1988. Jerrman sai Kemin sarjakuvafestivaalien Lehti-Lempi-palkinnon Tähtivaeltaja-lehdestä vuonna 1998.


title: Toni Jerrman

text: Jerrman oli perustamassa Suomen tieteiskirjoittajat -yhdistystä vuonna 1984. Hän sai yhdistyksen jakaman Kosmoskynä-elämäntyöpalkinnon kotimaisen tieteiskirjallisuuden edistämisestä vuonna 1992.


title: Toni Jerrman

text: Toni Jerrman oli toisen Finncon-tapahtuman pääjärjestäjänä Helsingissä 1989. Ensimmäinen tapahtuma oli ollut maksullinen ja vaikka ohjelma oli ollut menestys, taloudellisesti tilaisuus oli tappiollinen Jerrmanin ajatuksena oli tapahtuman maksuttomuus ja avoimuus. Tämän jälkeen Finncon on kasvanut Euroopan suurimmaksi alan tapahtumaksi. Maksuttomuudesta ja avoimuudesta kaikille on tullut suomalaisten sf-tapahtumien tyypillinen piirre, muualla maailmassa vastaavat tilaisuudet ovat maksullisia. Toni Jerrman oli Finnconin ensimmäinen kotimainen fanikunniavieras vuonna 2004.


title: Andy Dick

text: Andrew Robert "Andy" Dick (s. 21. joulukuuta 1965 Charleston, Etelä-Carolina, Yhdysvallat) on yhdysvaltalainen komedianäyttelijä, joka on näytellyt vuodesta 1986 lähtien elokuvissa ja televisiosarjoissa. Hän on näytellyt muun muassa elokuvissa: Old School – jengi koossa (2003), Zoolander (2001) ja sarjoissa Teho-osasto (2007), The Ben Stiller Show (1992–1993). Dick on antanut äänensä peliin (2004) ja elokuvaan Tapaus punahilkka (2005).


title: Andy Dick

text: Dick on ollut naimisissa Ivone Kowalzykin kanssa vuosina 1986–1990 ja heillä on liitosta yksi poika. Hänellä on tyttöystävänsä Linan kanssa kaksi lasta, poika ja tyttö.


title: Andy Dick

text: Dick on aiheuttanut paljon kohua sekoilemalla päihtyneenä. Hän on kertonut olevansa biseksuaali.


title: Adam Taylor Gordon

text: Adam Taylor Gordon (s. 20. kesäkuuta 1993 Los Angeles, Kalifornia, Yhdysvallat) on yhdysvaltalainen näyttelijä, joka aloitti uransa vuonna 2003 elokuvasta Humiseva harju. Kyseessä on elokuvan uudempi versio. Hän on näytellyt myös elokuvassa Cellular (2004) ja sarjassa Weeds yhdessä jaksossa.


title: Duffy

text: Aimée Anny Duffy (s. 23. kesäkuuta 1984 Bangor), taiteilijanimeltään vain Duffy, on walesilainen laulaja-lauluntekijä, jonka lajityyppi on soul. Kappale ”Mercy” hänen esikoisalbumiltaan "Rockferry" (2008) nousi Britteinsaarilla listojen kärkeen ja sai mainetta muuallakin Euroopassa. Duffy esiintyi vuoden 2009 Pori Jazzeilla.


title: Duffy

text: Vuonna 2011 Duffy ilmoitti pitävänsä taukoa musiikinteosta toisen albuminsa "Endlesslyn" menestyttyä odotettua heikommin. 2010-luvulla hän on kokeillut myös näyttelemistä elokuvissa "Patagonia", "Secret Love" ja "Legend". Viimeksi mainittua vuoden 2015 rikosdraamaa varten Duffy äänitti myös kolme kappaletta, joista ”Whole Lot of Love” julkaistiin syyskuussa 2015 hänen ensimmäisenä singlenään viiteen vuoteen.


title: Keeley Hawes

text: Claire ”Keeley” Hawes (s. 10. helmikuuta 1976 Lontoo) on englantilainen näyttelijä, joka aloitti uransa 1980-luvun lopulla. Hän on näytellyt muun muassa elokuvissa "Arvoituksia arkussa" ja "Pankkikeikka" sekä televisiosarjoissa "Mutual Friends", "Ashes to Ashes", "Erikoisjoukkue" ja "Identity". Hänellä on myös useita äänirooleja "Tomb Raider" -peleissä. Vuonna 1996 hän esiintyi englantilaisen Suede-yhtyeen musiikkivideossa ”Saturday Night”. Hän näytteli Lady Agnes Hollandia BBC:n tuottamassa "Kahden kerroksen väkeä" -sarjan jatko-osassa "Upstairs, Downstairs" vuosina 2010–2012.


title: Keeley Hawes

text: Keeley Hawes on ollut naimisissa näyttelijä Matthew Macfadyenin kanssa vuodesta 2004 lähtien. Heillä on kaksi lasta. Vuodet 2001–2004 Hawes oli naimisissa Spencer McCallumin kanssa. Heillä on yksi lapsi.


title: Alexandra Hedison

text: Alexandra Mary Hedison (s. 10. heinäkuuta 1969 Los Angeles, Kalifornia, Yhdysvallat) on yhdysvaltalainen valokuvaaja, näyttelijä ja ohjaaja.


title: Alexandra Hedison

text: Hedison sai ensimmäisen roolinsa sarjasta "Teräsmieheni" vuonna 1994. Vuosina 1996–1997 hän esitti palomies Kay Rizzoa televisiosarjassa "L.A. Firefighters". Hedison näytteli dokumenttiohjaaja Dylan Morelandia televisiosarjassa "L-koodi" vuonna 2006 ja palasi sarjaan sen viimeisellä kaudella 2009. Hän on esiintynyt myös muun muassa elokuvissa "Sleep With Me" ja "Epäilyksen varjossa". Hedison on käsikirjoittanut ja ohjannut elokuvan "In the Dog House" ja ohjannut laulaja Shelby Lynnesta kertovan dokumentin "Suit Yourself".


title: Alexandra Hedison

text: Hedison on toiminut myös valokuvaajana. Hänellä on ollut näyttelyjä muun muassa Los Angelesissa ja Lontoossa. Hänen sademetsiä kuvaava valokuvasarjansa "Ithaca" on ollut esillä muun muassa Shoreditch Town Hallissa Lontoossa ja Gallery 28 -galleriassa New Yorkissa.


title: Alexandra Hedison

text: Hedison on näyttelijäpariskunta David ja Bridget Hedisonin tytär. Hän opiskeli UCLA-yliopistossa Los Angelesissa.


title: Alexandra Hedison

text: Hedison seurusteli talk show -juontaja Ellen DeGeneresin kanssa vuosina 2001–2004. Vuonna 2014 hän meni naimisiin näyttelijä Jodie Fosterin kanssa.


title: Forged by Fire

text: Forged by Fire on power metal -yhtye Firewindin kolmas studioalbumi, joka julkaistiin vuonna 2005 levymerkillä Century Media Records.


title: Forged by Fire

text: Kaikki kappaleet säveltäneet ja sanoittaneet Gus G. ja Chitral Somapala, ellei toisin mainittu.


title: Fukushiro Nukaga

text: Fukushiro Nukaga (; s. 11. tammikuuta 1944) on japanilainen poliitikko. Hän kuuluu maansa liberaalidemokraattiseen puolueeseen.


title: Fukushiro Nukaga

text: Nukaga on istunut Japanin alahuoneessa vuodesta 1983. Hän seurasi vuonna 2007 Koji Omia maansa talousministerinä.


title: Fukushiro Nukaga

text: Nukaga syntyi Ibarakin prefektuurissa Honshūlla ja valmistui Wasedan yliopistosta.


title: Kōji Omi

text: Kōji Omi (; s. 14. joulukuuta 1932) on japanilainen poliitikko maansa liberaalidemokraattisesta puolueesta. Hän pääsi parlamenttiin vuonna 1983 ja sai vuonna 2006 nimityksen Japanin talousministeriksi. Häntä seurasi vuonna 2007 Fukushiro Nukaga.


title: Ethel Waters

text: Ethel Waters (31. lokakuuta 1896 Chester, Pennsylvania, Yhdysvallat – 1. syyskuuta 1977 Chatsworth, Kalifornia, Yhdysvallat) oli yhdysvaltalainen blues- ja jazz-laulaja ja näyttelijä. Hän oli Oscar-ehdokkaana sivuosasta elokuvassa "Veren perintö" ("Pinky", 1949). Hän oli historian toinen afroamerikkalainen naisnäyttelijä, joka oli ehdolla Oscar-palkinnon saajaksi.


title: Arnold Stang

text: Arnold Stang (28. syyskuuta 1918 – 20. joulukuuta 2009) oli yhdysvaltalainen näyttelijä, joka tunnetaan parhaiten äänirooleistaan, joista Stang palkittiin Anniellä vuonna 2005.


title: Arnold Stang

text: Stang aloitti uransa radion parissa yhdeksänvuotiaana näytellessään "Horn and Hardart's Children's Hour" -radio-ohjelmassa. Ohjelman jälkeen hän muutti Massachusettsista New Yorkiin, jossa Stang radion lisäksi esiintyi 12-vuotiaana ensi kerran Broadwayllä näytelmässä ”All In Favour”. 1940-luvulla Stang esiintyi satunnaisesti elokuvissa, kuten "Let's Go Steady" ja "Laughter in Paris". Samaan aikaan hän teki äänirooleja animaatioihin, joista Stang tunnettiin Hermanin äänenä Famous Studiosin tuottamissa lyhytanimaatioissa, kuten "Mice Paradise", "City Kitty" ja "Bicep Built for Two". Vuonna 1951 hän esiintyi vakituisena näyttelijänä satiirisessa televisiosarjassa "Henry Morgan's Great Talent Hunt". Vuonna 1961 Stang tuli tunnetuksi ääninäyttelijänä Hanna-Barberan tuottamasta "Topi-katti" -animaatiosarjasta, jossa hän esitti pääosaa. Stang esitti myös pääosaa yhdessä Arnold Schwarzeneggerin elokuvassa "Hercules New Yorkissa" vuonna 1970.


title: Ai (runoilija)

text: Ai (21. lokakuuta 1947 – 20. maaliskuuta 2010) oli virallisen nimenmuutoksen saanut yhdysvaltalainen runoilija. Hän voitti teoksillaan lukuisia palkintoja, kuten National Book Awardin.


title: Ai (runoilija)

text: Ai, syntyjään Florence Anthony, suoritti loppututkinnon japanin kielestä. Hänellä oli japanilaisia ja alkuperäisamerikkalaisia sukujuuria.


title: Vaasan kaupunginteatteri

text: Vaasan kaupunginteatteri on Vaasassa toimiva ammattiteatteri. Sen edeltäjiä olivat "Vaasan Työväen Teatteri" ja "Vaasan Suomalainen Teatteri". Nykyisen nimensä teatteri sai vuonna 1972. Teatteri kunnallistettiin vuonna 1992. Tuohon asti teatteria ylläpiti Vaasan Kaupunginteatteri -yhdistys. Nykyisin Vaasan kaupunginteatteria johtaa Erik Kiviniemi.


title: Vaasan kaupunginteatteri

text: Suomenkielinen teatteritoiminta Vaasassa sai varsinaisesti alkunsa syksyllä 1906, kun "Vaasan Työväen Teatteri" perustettiin. Teatterin johtaja ja näyttelijät saivat palkkiona tietyn osan lipputuloista, mikä ohjasi tehokkaasti ohjelmiston valintaa. Suomen itsenäistyessä ja venäläisten poistuessa maasta teatteritoiminta pääsi jatkumaan syksyllä 1917, mutta keskeytyi pian sisällissodan takia. Teatteritalo joutui suojeluskunnan haltuun, joka löysi näyttämön alta sinne piilotetut kiväärit ja patruunat. Rangaistukseksi talon näyttämö ja sen varusteet tuhottiin. Vasta syksyllä 1919 talo saatiin taas teatteriväen hallintaan, ja vuonna 1922 teatterille perustettiin myös kannatusyhdistys. Taloudellisten vaikeuksien vuoksi työväenyhdistys päätti kuitenkin toukokuussa vuonna 1929 lopettaa teatterin toiminnan kannattamattomana.


title: Vaasan kaupunginteatteri

text: Jo vuosina 1919–1920 Vaasassa suunniteltiin uuden suomalaisen teatterin perustamista, mutta hankkeesta luovuttiin, kun katsottiin parhaaksi olla heikentämättä työväenteatterin toimintaedellytyksiä. "Vaasan Työväen Teatterin" toiminnan loputtua hanke kuitenkin käynnistyi nopeasti uudelleen, ja jo syksyllä 1929 aloitti toimintansa "Vaasan Näyttämöharrastajat". Sekä näyttämö että näyttelijät olivat samat kuin Työväenteatterilla.


title: Vaasan kaupunginteatteri

text: Syksyllä 1930 teatterin toiminta jouduttiin taas keskeyttämään, kun työväentalon kellarista löytyi jälleen punaisten asekätkö, ja toimitilat otettiin takavarikkoon. Lopullisesti "Vaasan Näyttämöharrastajien" toiminta päättyi vuonna 1941, jolloin suomalaisen teatterin toimintaa jatkamaan perustettiin ensin "Vaasan Näyttämö" vuodesta 1942 vuoteen 1946, ja sen jälkeen uudistetulla nimellä "Vaasan Suomalainen Teatteri". Vuonna 1972 teatteri viimein kunnallistettiin, ja se muuttui "Vaasan kaupunginteatteriksi". Vaikka teatteri on välillä joutunut toimimaan muissakin kiinteistöissä, se on sittemmin palannut syntymäkotiinsa entiseen "Vaasan Työväentaloon" ja sen uusituille näyttämöille.


title: Vaasan kaupunginteatteri

text: Uusittu teatteritalo sijaitsee keskustassa Pitkäkadun ja Rauhankadun kulmauksessa. Rakennuksen vanha osa on edelleen alkuperäinen, vuonna 1906 valmistunut "Vaasan Työväentalo", joka on arkkitehti A.W. Stenforsin suunnittelema kaunis jugend-talo. Kiinteistölle tehtiin vuosina 1989–1992 laaja peruskorjaus- ja uudisrakennustyö, jonka yhteydessä talon uudisrakennussiipeen rakennettiin uudet nykyaikaiset näyttämötilat. Vanhan jugend-talon ulkoasu palautettiin peruskorjauksen yhteydessä alkuperäiseen muotoonsa. Uudisrakennusosa on puolestaan modernia arkkitehtuuria, jonka avarien aulojen keskeiset materiaalit ovat graniitti ja teräs. Suuren näyttämön "Romeo"-salissa on paikkoja 370, ja vanhan rakennuksen puolella olevan pienen näyttämön "Julia"-salissa niitä on 118. Talon ylimmässä kerroksessa on pieni ullakkosali, jossa on esitetty lastenteatteria. Lisäksi teatteri järjestää pienimuotoisia matineaesityksiä myös teatteriravintolassa, "Kahvila Kulman" salissa.


title: Vaasan kaupunginteatteri

text: Vaasan kaupunginteatterin henkilökuntaan kuuluu noin 20 vakituista näyttelijää. Syksystä 2014 lähtien näyttelijöinä Vaasan kaupunginteatterissa ovat:


title: Vaasan kaupunginteatteri

text:
Kirsi Asikainen,
Ville Härkönen,
Toni Ikola,
Reetta Kankare,
Lauri Kukkonen,
Timo Luoma,
Oiva Nuojua,
Risto Saarela,
Ville Seivo,
Jorma Tommila,
Essi Hurme (myös näyttämötyöntekijä),
Anna Lemmetti-Vieri (myös tarpeistonhoitaja),
Miko Kontturi (muusikko ja näyttelijäharjoittelija),
Jari Hietanen (vierailija),
Allu Tuppurainen (vierailija).


title: P. C. Jersild

text: Per Christian Jersild (s. 14. maaliskuuta 1935 Katrineholm) on ruotsalainen kirjailija. Jersild opiskeli lääkäriksi, mutta ryhtyi kirjailijaksi 1977. Jersildin teokset herättivät 1970- ja 1980-luvun Ruotsissa paljon keskustelua.


title: P. C. Jersild

text: "Sielun silmin" (1980) on satiirinen romaani, jossa Jersild pohtii mitä on ihmisyys. Teoksen minäkertojana on Ypsilon-niminen ruumiista irrotettu ihmisaivo. "Jälkeen vedenpaisumuksen" (1982) on synkkä kuvaus ydintuhon jälkeisestä elämästä Itämeren saarella. Romaanissa "Viideskymmenes vapahtaja" (1984) 1700-luvun Venetsiassa elävä kirjuri tapaa erikoisen Magdalenus-nimisen miehen. Asetelma perustuu Michael Baigentin, Richard Leighin ja Henry Lincolnin kirjaan "Pyhä veri, pyhä Graal" (1982). "Nerojen paluu" (1987) tarkastelee ihmiskunnan historiaa erillisten kertomusten kautta.


title: P. C. Jersild

text: Jersildiltä on suomennettu myös romaanit "Sikajahti" (1968), "Song Myssä tavataan" (1970), "Baabelin talo" (1978) ja "Vanha rakastettu" (1995). Jersildin nuortenkirjoista on suomennettu "Lasten saari" (1976), "Punainen koira" (1988) sekä "Laura ja Nikko Naurutalossa" (1991).


title: P. C. Jersild

text: "Baabelin talon" pohjalta tuotettiin jättisairaalajärjestelmää kritisoiva televisiosarja vuonna 1981. Kay Pollak ohjasi "Lasten saaren" pohjalta vuonna 1980 samannimisen elokuvan. Muutamista muistakin Jersildin teksteistä on sovitettu televisioelokuvia.


title: K. W. Jeter

text: Kevin Wayne Jeter (s. 1950) on yhdysvaltalainen tieteiskirjailija. Hän on ranskalaista sukujuurta. Jeter tunnetaan kyberpunk-henkisistä romaaneistaan. Hän on kirjoittanut myös steampunkiksi luokiteltavia teoksia ja kauhua.


title: Rintasokeri

text:
Rintasokeri on historiallinen nimitys makeisena käytetylle sokerilaadulle. Yleisemmältä nimeltään kysessä on kandisokeri, jota on ollut saatavina Euroopassa 900-luvulta lähtien, alkujaan makeisena. Täsmällisemmin määriteltynä ainoastaan ohrakeitteellä terästettyä kandisokeria voidaan kutsua rintasokeriksi.
Rintasokeri on läpikuultavaa, vaaleaa tai rusehtavaa kovaa ainetta, jota myytiin kiteinä nauhoissa. Vanhoista ajoista kertovissa kirjoissa, kuten Anni Swanin teoksissa, rintasokeria kuvataan lasten keskuudessa suosituksi makeiseksi. Todennäköisesti kyseessä oli ruokosokerin ja juurikassokerin sekoitus, joka kiteytettiin ylikyllästetystä liuoksesta kiteiksi langan ympärille. Toisaalta on esitetty, että yskänlääkkeenäkin käytetty rintasokeri oli alun perin ohrasokeria, jota saatiin haihduttamalla ohrakeitettä yhdessä sokerin, appelsiini- tai sitruunamehun ja viinikiven kanssa. Rintasokerin yskää parantavat ominaisuudet olisivat tällöin liittyneet lähinnä valmistuksessa käytettyyn ohraan.


title: Rintasokeri

text: Rintasokerin nimi viitannee sen lääkkeelliseen käyttöön rintakehän sairauksissa, kuten yskässä ja "rintataudissa" eli keuhkotaudissa. Vastaava termi esiintyy myös saksan kielessä ("Brustzucker") ja ruotsin kielessä ("bröstsocker"), joista jälkimmäisestä on ensimmäinen maininta Carl Lindhin kirjassa ""Huusz-apotek ock läkie book"" (Wijsingsborg 1675). Latinaksi kyseistä makeista on kutsuttu nimellä "Saccharatum candum", jota vastaa englannin kielen termi "sugar candy". Britannian kauppahistoriasta löytyy varhainen maininta vuodelta 1390 "sugar-candysta", jota valmistettiin liuottamalla valkoista tai ruskeaa sokeria laimeaan kalsiumhydroksidiliuokseen ja antamalla sen kiteytyä.


title: Rintasokeri

text: Kandisokeria käytetään nykyään muun muassa oluen valmistamisessa ja kuumien juomien kuten teen ja kahvin makeuttamiseen.


title: John Cazale

text: John Cazale (12. elokuuta 1935 – 12. maaliskuuta 1978) oli yhdysvaltalainen näyttelijä. Hän esiintyi yhdessä lyhytelokuvassa 1960-luvulla, kunnes sai roolin "Kummisetä"-elokuvasta vuonna 1972. Hän näytteli myös "Kummisetä osa II":ssa. Hänen viimeiseksi roolikseen jäi "Kauriinmetsästäjä", jossa hän esittää Stanley ”Stan” Stoshia. Cazale oli kihloissa Meryl Streepin kanssa, kunnes menehtyi luusyöpään.


title: John Cazale

text: Cazale näytteli urallaan vain viidessä elokuvassa, joista jokainen oli vähintään ehdolla parhaan elokuvan Oscar-palkintoon. Hän sai Golden Globe -ehdokkuuden parhaasta miessivuosasta elokuvassa "Hikinen iltapäivä".


title: A Northern Soul

text: A Northern Soul on The Verven toinen studioalbumi, joka julkaistiin 3. heinäkuuta 1995. Albumilla yhtye meni enemmän pophakuisempaan, brittipop-tyyppiseen soundiin. Albumin kappaleet "This Is Music" ja "History" nousivat hiteiksi ja raivasivat tietä yhtyeen suurmenestykselle, joka tapahtui yhtyeen seuraavalla, vuoden 1997 albumilla "Urban Hymns". Vaikka albumi sisälsi hittejä, silti itse albumi ei ollut kovin suuri menestys. Nykyisin albumia pidetään kuitenkin suuressa arvossa.


title: A Northern Soul

text: Albumin nimikkokappaleen kirjoittaja Richard Ashcroft teki Oasis-kappaleen "Cast No Shadow" innoittamana, jonka kyseisen yhtyeen päälauluntekijä Noel Gallagher teki Ashcroftille. Täten "A Northern Soul" on omistettu Noelille.


title: Max Hopo

text: Maximilian "Max" Hopo () on Disneyn eläinmaailmassa esiintyvä kuvitteellinen hahmo. Hän on Hessu Hopon poika.


title: Max Hopo

text: Joissain Disneyn 1950-luvulla tekemissä lyhyissä Hessu-piirretyssä Hessulla oli poika, jota kutsuttiin nimellä Junior, mutta hän oli erinäköinen ja paljon nuorempi kuin Max. Max Hopo esiintyi ensimmäisen kerran piirrossarjassa "Hopon poppoo" (1992–1993) ja myöhemmin siihen liittyvissä elokuvissa "Hopon poppoo" (1995) ja "Hessu Hopo – Rampin rämäpää" (2000).


title: Esa I. Järvinen

text: Esa I. Järvinen (s. 26. heinäkuuta 1948 Kemi) on suomalainen toimittaja, kriitikko ja kirjailija.


title: Esa I. Järvinen

text: Järvinen kävi Kemin lyseota ja oli mukana koulun Kwekino-elokuvakerhon toiminnassa. Hän on ollut toimittajana Lapin Kansa-lehdessä. Hänen tuotantoonsa kuuluvat muun muassa romaanit "Kaartokadun nainen" (1990), "Kimppu haaveita" (1995) ja "Salaisuuksien miehet" (2004). Järvisen tuotanto on tyylillisesti monimuotoista. Järvinen asuu Rovaniemellä.


title: Biisikärpänen

text: Biisikärpänen on suomalainen MTV3-kanavalla vuosina 2008–2011 esitetty musiikkiviihdeohjelma, jota tuotti Nordisk Film. Ohjelman alkuperäinen yhdysvaltalainen versio on nimeltään "Singing Bee". Syksyllä 2015 TV5 esitti samaan formaattiin perustuvaa ohjelmaa "Hittikärpänen".


title: Biisikärpänen

text: "Biisikärpänen" -ohjelmassa kisaillaan siitä, kuka muistaa parhaiten suomalaisten laulujen sanoja. Ohjelmassa ei tarvitse osata laulaa, mutta sanat tulee tietää täsmälleen oikein. Ennen finaalia käydään kahdeksan alkuerää (ensimmäisellä kaudella seitsemän ja kolmannella kaudella kuusi), joista jokaisen jakson paras pääsee finaaliin. Neljännestä kaudesta alkaen kilpailijoita on aina ollut kuusi jokaisessa lähetyksessä ja kisat etenivät alkuerästä semifinaalin kautta finaaliin. Alkuerissä pääsi kaksi kilpailijaa seuraavalle kierrokselle. Semifinaaleissa keväällä pääsi kolme jatkoon, kun taas syksyllä pääsi kaksi ja kuusi parasta pääsi finaaliin.


title: Biisikärpänen

text: Sarjan ensimmäinen kausi esitettiin 5. huhtikuuta 2008 – 31. toukokuuta 2008. Voittajaksi selvisi Petteri Suvanen.


title: Biisikärpänen

text: Kausi alkoi 4. huhtikuuta 2009 erikoisjaksolla, jossa julkisuudenhenkilöt kisasivat toisiaan vastaan. Vastakkain olivat Johanna Manninen, Aira Samulin, Niko Kivelä, Petri Liski, Roman Schatz sekä voittaja Hanna Karjalainen. Julkkisjakson voittaja ei päässyt finaaliin. Varsinainen kilpailu alkoi viikkoa myöhemmin, ja finaali käytiin 6. kesäkuuta 2009. Voittajaksi selvisi Tomi Kemppainen.


title: Biisikärpänen

text: Kolmas tuotantokausi esitettiin 5. syyskuuta 2009 - 17. lokakuuta 2009. Voittajaksi selvisi Silja Hiltunen Keravalta.


title: Biisikärpänen

text: Biisikärpäsen neljäs kausi käynnistyi 13. maaliskuuta 2010 erikoisjaksolla, jossa kisailivat Jorma Piisinen, Sanna Kiiski, Antto Orasmaa, Siru Tuomisto, Kristoffer Ingnatius ja voittaja Kirsi Ylijoki. Finaali oli 15. toukokuuta 2010 ja Voittajaksi selviytyi lappeenrantalainen Mari Vuorikari.


title: Biisikärpänen

text: Biisikärpäsen viides kausi käynnistyi 18. syyskuuta 2010 julkkisjaksolla, jossa kisailivat Jorma Piisinen, Elina Viitanen, Aleksi Sariola, Vappu Pimiä sekä semifinaaliin päässeet Teemu Palosaari ja Kirsi Ståhlberg. Kauden voiton 11. joulukuuta 2010 käydyssä finaalissa vei helsinkiläinen Jesse Mäkinen. Kauden viimeisessä jaksossa 18. joulukuuta 2010 laulettiin joululauluja ja kisaamassa olivat joululaulujen osaajia: Sonja Lumme, Hanna Talikainen, Kärtsy Hatakka, Marjatta Leppänen, Tuomas Uusitalo ja Simo Frangen.


title: Biisikärpänen

text: Sarjan kuudes tuotantokausi alkoi 19. maaliskuuta 2011. Ensimmäisessä jaksossa kisailivat laulajat Freeman, Costello Hautamäki, Milana Misic, Jussi Rainio, Jyrki69 ja Laura Voutilainen. Finaalijakso esitettiin 21. toukokuuta 2011. Voittajaksi selviytyi Mika Kankaanpäästä.


title: Biisikärpänen

text:
Sarjan seitsemäs ja toistaiseksi viimeinen tuotantokausi alkoi 3. syyskuuta 2011. Ensimmäisessä jaksossa kilpailivat edelliskausien finalistit. Kauden voittajaksi selviytyi 10. joulukuuta 2011 käydyssä finaalissa Aleksi Mikkelistä. Kausi päättyi 17. joulukuuta 2011 erikoisjaksolla, kuten viidennellä kaudella laulettiin tunnettuja joululauluja, jossa kilpaili: Mira Luoti, Hanna-Riikka Siitonen, Fredi, Sipe Santapukki, Sakari Kuosmanen ja jakson voittaja Arja Koriseva.
Tammikuussa 2010 järjestetyssä Kultainen TV -gaalassa "Biisikärpänen" palkittiin parhaan game show’n palkinnolla. Vuonna 2012 Kultainen Venla -gaalassa ohjelma sai toisen parhaan game show’n palkinnon.


title: Biisikärpänen

text: "Biisikärpänen" -sarjaan liittyen on julkaistu karaoke-DVD:itä sekä peli.


title: Götaplatsen

text: Götaplatsen on keskeinen julkinen aukio Göteborgissa Ruotsissa. Se muodostaa kaupungin pääkadun Kungsportsavenynin eteläisen pään. Nykyisessä muodossaan aukio vihittiin käyttöön vuonna 1923, jolloin kaupunki vietti 300-vuotisjuhliaan.


title: Götaplatsen

text: Götaplatsenia voidaan pitää kaupungin kulttuurin keskipisteenä, sillä sen ympärillä sijaitsevat Göteborgin konserttisali (Göteborgin sinfoniaorkesterin kotisali), Göteborgin Taidemuseo, Göteborgin kaupunginteatteri ja kaupungin pääkirjasto. Monumentaalinen uusklassinen Taidemuseon rakennus muodostaa aukiolle juhlavan eteläpäädyn. Aukion keskelle on sijoitettu Carl Millesin veistämä Poseidonin patsas, josta on tullut yksi kaupungin symboleista.


title: Yas Marina Circuit

text: Yas Marina Circuit on moottorirata Yas Islandin tekosaarella Abu Dhabissa Yhdistyneissä arabiemiirikunnissa.


title: Yas Marina Circuit

text: Yas Marina Circuitin on suunnitellut saksalainen arkkitehti Hermann Tilke. Radalla ajettiin Abu Dhabin Grand Prix ensimmäistä kertaa kaudella 2009. Rata ajetaan vastapäivään.


title: Yas Marina Circuit

text: Yas Marina Circuit on yhdistelmä perinteistä kilparataa ja katurataa. Kilparata on pysyvä rakennelma, johon voidaan yhdistää tilapäisesti katurataosuus kilpailuja varten. Radalla on 21 mutkaa, ja se on 5,554 kilometriä pitkä. Rata sijaitsee osittain satama-alueella kuten Monacossa ja siinä on myös osio, joka muistuttaa Spa-Francorchamps’n Raidillon-mutkaa.


title: X1

text: X1 on Tukholman lähijunaverkossa käytössä oleva sähkömoottorivaunu. ASEA valmisti vaunuja 104 kappaletta vuosina 1967–1975. Vaunuilla oli tarkoitus parantaa ja nopeuttaa Tukholman lähijunaliikennettä. Vaunujen ulkonäkö on kantikas 1960-luvun tyyliin. Niiden suurin sallittu nopeus on 120 km/h. Kaikki X1-junat on jo korvattu uudemmilla X60-junilla. Viimeiset yksiköt poistuivat käytöstä huhtikuussa 2011. Jäljellä olleet 12 yksikköä oli tarkoitus romuttaa.


title: X1

text: Yksi X1-yksikkö koostuu moottorivaunusta (X1-A) ja ohjausvaunusta (X1-B). Junan neljä moottoria sekä suurin osa sähkölaitteista sijaitsevat moottorivaunussa. Yhden vaunun kummallakin puolella on kolme pariovea, joten kokonaisesta yksiköstä ovia löytyy kaikkiaan 12. Yksiköitä voi kytkeä yhteen viisi kappaletta, jolloin muodostuu kymmenenvaunuinen juna. Yhteenkytkentä onnistuu myös uudempien X10-junien kanssa. Vaunujen istumajärjestys oli 2+3. Vaunujen sisustusta muutettiin useita kertoja.


title: X1

text: X1-junat osoittauivat nopeasti epäluotettaviksi talvisissa olosuhteissa. Ne olivat herkkiä kylmyydelle ja kosteudelle, ja lumi pääsi katon ilmanottoaukkojen kautta moottoriin. 1970- ja 1980-luvuilla juniin tehtiin useita luotettavuutta parantavia muutostöitä. Toinen ongelma junissa oli eristeenä käytetty asbesti, joka kuitenkin poistettiin niistä.


title: Jennie Fletcher

text: Jennie Fletcher (19. maaliskuuta 1890 – 17. tammikuuta 1968) oli brittiläinen uimari ja olympiavoittaja. Hän voitti kummatkin olympiamitalinsa Tukholmassa 1912.


title: Jennie Fletcher

text: Fletcher voitti mitalin kummassakin naisille järjestetyssä lajissa: 100 metrin vapaauinnissa ja 100 metrin vapaauintiviestissä. 100 metrin vapaauinnissa hän voitti pronssia ajalla 1.27,0. Viestin voittaneessa joukkueessa uivat hänen lisäkseen Irene Steer, Annie Speirs ja Belle Moore. Voittoaika oli uusi olympiaennätys 5.52,8.


title: Jennie Fletcher

text: Fletcher teki vuonna 1909 maailmanennätyksen 100 jaardin vapaauinnissa ajalla 1.13,6. Daisy Curwen rikkoi ennätyksen kaksi vuotta myöhemmin.


title: Zoltán Latinovits

text: Zoltán Latinovits (9. syyskuuta 1931 – 4. kesäkuuta 1976) oli unkarilainen näyttelijä.


title: Zoltán Latinovits

text: Latinovits oli koulutukseltaan insinööri. Hän sai uransa aikana useita teatterikiinnityksiä, mutta saavutti mainetta myös elokuvissa. Yksi näistä oli Zoltán Huszárikin "Sindbad – suuri rakastaja" (1971). Latinovits oli useita kieliä taitanut polyglotti.


title: Zoltán Latinovits

text: 44-vuotiaana itsemurhan tehneelle Latinovitsille myönnettiin vuonna 1990 postuumisti Kossuth-palkinto.


title: Syntiset sisaret

text:
Syntiset sisaret on brittiläinen televisiosarja, jota näytettiin Englannissa vuosina 2004–2006 Channel 4 -kanavalla. Sarja kertoo neljästä sairaanhoitajasta, jotka työskentelevät St. Margaretsin sairaalassa. Heitä kiinnostaa enemmän hauskanpito ja lääkäreiden ärsyttäminen kuin potilaiden hoitaminen. Suomessa sarjaa on esitetty 2006 alkaen MTV3- ja Sub TV -kanavilla.Jakso 1: Hairahdus
Ensimmäisessä jaksossa Katen yhden illan juttu saa ikävän käänteen. Beth antaa pienen läksytyksen näsäviisaalle lääkärille.


title: Syntiset sisaret

text:
Jakso 2: Kyltymätön
Anji iskee silmänsä upeaan psykologiin ja potee myös samalla kauheita tunnontuskiaan seksihurjasteluistaan ennen hänen avioliittoaan. Lia saa riesakseen vastuuttoman ja ärsyttävän hoitajan. Kate harkitsee työpaikan vaihtoa.


title: Syntiset sisaret

text:
Jakso 3: Kriisi
Lialle on luvassa harmaita hiuksia niin yksityis- kuin työelämän kriisien takia. Kate joutuu vihanhallintakurssille. Beth joutuu vastakkain Jamien kanssa.


title: Syntiset sisaret

text:
Jakso 4: Unelmien prinssi
Beth iskee silmänsä rikkaaseen mieheen, mutta pian asiat menevät taas huonosti, kun osastolle tuodaan potilaaksi hänen oma tätinsä. Katella on identiteettipulmia.


title: Syntiset sisaret

text:
Jakso 5: Silmätikku
Anji on lähdössä jatkokoulutukseen mutta tekee vikatikin puuttumalla uuden lääkärin simputukseen. Beth ja Jamie taas tekevät kiintoisan diagnoosin osaston vakiopotilaasta.


title: Syntiset sisaret

text:
Jakso 6: Rohkea rokan syö
Lia rohkaisee sähläilevää Callumia kohtalokkain seurauksin. Bethin rikas miesystävä Paul nimitetään sairaalaan johtajaksi. Anji metsästää diskosta kunnon saaliin, kun Kate yrittää päästä eroon ärsyttävästä ihailijasta.


title: Syntiset sisaret

text:
Jakso 7: Irti kaavoista
Uusia hoitotapoja kannattava hollantilaislääkäri saa hieman väärän kuvan harvinaisen riehakkaasti bilettävästä Katesta. Beth ja Paul pääsevät vihdoinkin hommiin. Jamie joutuu liemeen suuren suunsa takia.


title: Syntiset sisaret

text:
Jakso 8: Elimellisiä epäluuloja
Naimisiinmeno lähestyessä Anji aloittaa hirvittävän loppukirin ja yrittää samalla valmentaa Callumista hieman ronskimpaa. Seksiä välttelevä sulhanen herättää kuitenkin ihan uudenlaisia epäilyjä. Kate skitsoilee, kun intiimisuhde Jamien kanssa tiivistyy seurusteluksi.


title: Syntiset sisaret

text:
Jakso 9: Takaisin satulaan
Lia yrittää lopettaa kuihtunutta seksielämäänsä ja lähtee treffeille potilaan pojan kanssa. Uusi ja ärsyttävä ohjeistus luo kiusallisia tilanteita osastolla.


title: Syntiset sisaret

text:
Jakso 10: Vaativa valinta
Hoitsukvartetti panee koulutuspäivänä hulinaksi estääkseen uuden osastonhoitajan valinnan. Callum palaa kuvioihin, ja Anji kohentaa hänen säälittäviä vokottelutaitojaan. Huhumylly ajaa Bethin ja Paulin vaikeaan valintatilanteeseen joka saa Bethin hämmennykseen..


title: Syntiset sisaret

text:
Jakso 11: Spagaatteja tanssilattialla
Anji ja Daisy kilpailevat Callumin huomiosta. Beth vaarantaa työpaikkansa auttaakseen päihdeongelmaista exäänsä. Kate puolestaan yrittää opettaa Clarea talon tavoille. Sarja alkaa toisella tuotantokaudella.


title: Syntiset sisaret

text:
Jakso 12: Unelma paremmasta elämästä
Osaston työolosuhteisiin lopullisesti kyllästynyt Lia osallistuu kirjoituskilpailuun. Itsensä ristiinnaulinnut miespotilas innostuu Bethistä. Kate ja Clare ovat sotimassa.


title: Syntiset sisaret

text:
Jakso 13: Sairaalabakteerin jäljillä
Osastolla jahdataan sairaalabakteerin levittäjää. Anji etsii tosi rakkautta mutta sortuu jälleen kerran yhdenillan juttuun. Lia ja Jamie yrittävät solmia niin sanotun rauhan hoitajien ja lääkärien välille.


title: Syntiset sisaret

text:
Jakso 14: Puuttuva PEF-mittari
Kate joutuu ikävään välikäteen suostuttuaan treffeille potilaan kanssa. Beth palauttaa pyrkyrimäisen Jamien maan pinnalle. Lia yrittää opettaa tyttärelleen vastuuta, mutta seuraukset ovat erittäin oudot.


title: Syntiset sisaret

text:
Jakso 15: Mainoskasvo
Sairaalassa kuvataan rekrytointikampanjaa, jonka pääosaan etsitään hyvän sairaanhoitajan muotokuvaa. Beth saa nuoren ihailijan. Callum vähättelee Liaa, mitä Lia ei hyväksy.


title: Zoltán Huszárik

text: Zoltán Huszárik (14. toukokuuta 1931 – 15. lokakuuta 1981) oli unkarilainen elokuvaohjaaja ja -käsikirjoittaja, näyttelijä ja kuvataiteilija. Hänen ohjaustöidensä joukossa on "Sindbad – suuri rakastaja" (1971).


title: Zoltán Huszárik

text: Huszárik palkittiin muun muassa Tampereen kansainvälisillä lyhytelokuvajuhlilla vuonna 1978. Hän sai postuumin Kossuth-palkinnon vuonna 1990.


title: Zoltán Huszárik

text: Huszárik kuoli Budapestissa 50-vuotiaana. Hänen tyttärensä Kata Huszárik on näyttelijä.


title: Christian Lönegren

text:
Jan-Christian Fredrik Lönegren on suomalainen muusikko, jota on myös kuultu piirretyissä ääninäyttelijänä. Hän työskentelee myös musiikin ohella Porvoon koulumusiikin tuki ry:ssä, jossa Lönegren oli vuoden 2008 hallituksessa sihteerinä.
__notoc__


title: Rezső Seress

text: Rezső Seress (3. marraskuuta 1899 – 11. tammikuuta 1968) oli unkarilainen pianisti ja säveltäjä.


title: Rezső Seress

text: Rezső Seress on tunnetun "Szomorú vasárnap" -laulun ("Gloomy Sunday") alkuperäinen tekijä. Kappale on pahamaineinen, sillä sen väitetään aiheuttaneen itsemurhaepidemian.


title: Rezső Seress

text: Alkuperäiset sanat Vége a világnak (Maailman loppu) kertoivat sodan aiheuttamasta epätoivosta ja päättyvät hiljaiseen rukoukseen ihmisten syntien tähden. Myöhemmin runoilija László Jávor kirjoitti uudet sanat (Surullinen sunnuntai), joissa laulaja haluaa tehdä itsemurhan rakastettunsa kuoleman tähden. Tämä sanoitus tuli suositummaksi ja alkuperäinen unohtui pian. Laulun levytti ensimmäisena unkarilainen Pál Kalmár vuonna 1935.


title: Rezső Seress

text: Englanninkielisen version "Gloomy Sunday" levytti ensimmäisenä Hal Kemp vuonna 1936, sanoittajana Sam M. Lewis, ja sen levytti samana vuonna myös Paul Robeson Desmond Carterin sanoittamana versiona. Maailmanmaineeseen kappale nousi Billie Holidayn levytyksenä vuonna 1941. Lewisin versio viittasi itsemurhaan ja levykannessa se kuvattiin "Unkarilaiseksi itsemurhalauluksi" ilmeisesti markkinointikikkana.


title: Rezső Seress

text: Laulun ovat tulkinneet englannin kielellä lukuisat tähdet, esimerkiksi Artie Shaw, Sarah Vaughan, Ricky Nelson, Sarah Brightman, Sinead O'Connor ja Björk. Lisäksi mainittakoon versiot ranskan kielellä, esittäjänä Serge Gainsbourg ja venäjän kielellä, esittäjänä Viktor Klimenko.


title: Rezső Seress

text: Suomeksi sen on kääntänyt Reino Helismaa nimellä "Surullinen sunnuntai", ja sen levytti ensimmäisenä Eila Pellinen (1959). Muita tunnettuja versioita ovat levyttäneet muun muassa Fredi, Harri Marstio ja Kai Hyttinen.


title: Rezső Seress

text: Seress otti itse henkensä hyppäämällä kerrostalon asuntonsa käytävältä Budapestissa 68-vuotiaana.


title: X60

text: X60 on Alstomin valmistama moottorivaunujuna, joka on käytössä Tukholman paikallisjunaverkossa. Junayksiköitä on yhteensä 83 kappaletta. Junat otettiin käyttöön vuonna 2005, jolloin niillä korvattiin pääsääntöisesti vanhimmat, epäluotettavat X1-mallisarjan junat. Vuonna 2017 viimeisetkin X10-sarjan junat poistuivat käytöstä, mistä lähtien kaupunkiseudun paikallisjunakalusto on koostunut ainoastaan X60-junista.


title: X60

text: Junien hankintaprosessi käynnistyi 1990-luvun alussa, kun Tukholman läänissä liikenteen suunnittelusta vastaava Suur-Tukholman paikallisliikenne SL alkoi suunnitella uusien junien käyttöönottoa. Se tilasi ensin Regina-junia, mutta ne havaittiin epäkäytännöllisiksi, joten SL vuokrasi ne SJ:lle ja käynnisti hankintaprosessin uudelleen.


title: X60

text: Yksi X60-junayksikkö koostuu kuudesta yhteenliitetystä vaunusta. Junayksikön pituus on 107 metriä. Yhteen junayksikköön mahtuu noin 900 matkustajaa, joista 374 istumaan. Ruuhka-aikaan voidaan liittää kaksi junayksikköä yhteen. X60-junan huippunopeus on 160 km/h.


title: Tyylikurssi

text: Tyylikurssi on koulutustapahtuma, jossa perehdytään henkilön ulkoisen olemuksen kohentamiseen haluttuun suuntaan. Tyylikursseilla käsitellään mm. seuraavia asioita: ryhti, kävelytekniikka, henkilökohtainen meikkisopastus, väri- ja tyylianalyysi (ei välttämätön), vartalotyypit ja pukeutuminen. Myös etiketti- ja tapakoulutus kuuluvat usein kurssin sisältöön. Kurssien hinnat ja sisältö vaihtelevat.


title: Frank Black

text: Frank Black (oik. Charles Michael Kittridge Thompson IV, s. 6. huhtikuuta 1965) on yhdysvaltalainen laulaja-lauluntekijä. Hän tuli tunnetuksi Black Francis -nimellä vaihtoehtorock-yhtyeessä Pixies, jossa hän toimi keulakuvana vuosina 1986–1993. Tämän jälkeen hän lähti menestyksekkäälle soolouralle, jolloin hän toimi myös Catholics-nimisen taustayhtyeen kanssa vuodesta 1998 lähtien. Myöhemmin hän kuitenkin kokosi Pixiesin uudelleen vuonna 2004, mutta jatkaa kuitenkin aktiivisesti soolouraansa.


title: Frank Black

text: Frank Black on ammentanut monista eri tyylilajeista vaikutteita kappaleihinsa, esimerkiksi vaihtoehtorock, pop, punk, heavy metal, country ja folk.


title: Claude Vilgrain

text: Claude Vilgrain (s. 1. maaliskuuta 1963 Port-au-Prince, Haiti) on haitilaissyntyinen kanadalainen jääkiekkoilija, joka ennen uran päättymistä pelasi oikeana laitahyökkääjänä. Hän kävi läpi harvinaisesti molemmat juniorisarjat: Kanadan CHL:n ja Yhdysvaltain yliopistosarjan. Urallaan Vilgrain pelasi pääasiassa Pohjois-Amerikan alasarjoissa ja Euroopassa, mutta kertyi hänelle 89 ottelua NHL:ssäkin. Hän myös edusti Kanadaa vuoden 1988 talviolympialaisissa.


title: Claude Vilgrain

text: Vilgrain aloitti uransa kanadalaisen QMJHL-junioriliigan Laval Voisinsissa 1980–1981. Kesän 1982 Detroit Red Wings varasi Vilgrainin numerolla 107. Hän jatkoi vielä kolmannen kauden QMJHL:ssä, mutta ammattilaissopimuksen sijaan hän siirtyi yliopistokiekkoilun pariin Monctonin yliopistoon. Detroit ei tehnyt Vilgrainin kanssa sopimusta, ja hänestä tuli vapaa pelaaja.


title: Claude Vilgrain

text: Monctonin jälkeen Vilgrain sai pelipaikan Kanadan jääkiekkomaajoukkueessa ja edusti sitä 1986, 1987 ja 1988, mikä vei suurimman osan kyseisten kausien ajasta. Hän pelasi muun muassa Calgaryn talviolympialaisissa, jossa Kanada sijoittui neljänneksi.


title: Claude Vilgrain

text: Vancouver Canucks teki sopimuksen Vilgrainin kanssa kesäkuussa 1987, ja kaudella hän pelasi ensimmäisen ottelunsa NHL:ssä. Kauden aikana hän pelasi tosin vain kuusi ottelua. Kauden 1988–1989 Vilgrain aloitti IHL-liigan farmijoukkueessa Milwaukee Admiralsissa, kunnes Vancouver myi hänet New Jersey Devilsiin vaihdossa Tim Lenardoniin. Vilgrain jatkoi kauden lopun New Jerseyn farmissa AHL-liigan Utica Devilsissä.


title: Claude Vilgrain

text: Vilgrain pelasi seuraavat kaksi kautta pääosin Uticassa ja pääsi pelaamaan vain kymmenen ottelua New Jerseyssä. Kauden alussa hänet kuitenkin kutsuttiin ensimmäisen kerran New Jerseyn harjoitusleirille, jossa hän sai vakiinnutettua paikan joukkueen kokoonpanossa. Vilgrain pelasi koko kauden New Jerseyssä ja teki 71 ottelussa 19 maalia ja 27 syöttöä. Kausi olikin hänen ainoa kokonainen NHL:ssä, ja seuraavalla kaudella hän pelasi vain neljä ottelua New Jerseyssä, muutoin jälleen Uticassa ja IHL-liigan Cincinnati Cyclonesissa.


title: Claude Vilgrain

text: Vilgrain näytti jäävän vaille sopimusta kaudeksi , kunnes elokuussa hän solmi vuoden sopimuksen Philadelphia Flyersin kanssa. Hän pelasi Philadelphiassa kaksi ottelua ja muutoin seuran farmissa Hershey Bearsissa AHL-liigassa.


title: Claude Vilgrain

text: Kun NHL-ura ei auennut, Vilgrain siirtyi Eurooppaan. Hän pelasi kolme kautta SC Herisaussa Sveitsin kakkossarjassa, minkä jälkeen hän vaihtoi seuraa vielä neljästi: 1997–1999 DEL-liigan Frankfurt Lions ja Schwenningen Wild Wings, 1999–2001 Sveitsin kakkossarjan EHC Biel ja 2001–2002 pääsarjan SC Bern. Vilgrain lopetti uransa vuonna 2002.


title: Liinakivääri

text: Liinakivääri on vanha laivoissa käytetty köydenampumalaite. Sen avulla voidaan toimittaa köysiyhteys heittoetäisyyden ulkopuolella olevaan kohteeseen. Laite voi olla joko kiinteästi telineeseen asennettu tai irrallinen; sen pääosa on noin 5 senttimetrin väljyinen putki, jonka takapäässä on taitettava lukkokoneisto sekä pistoolikahva. Putken yläosassa on viistosti asennettu tukikahva, josta tartuttaessa laite asettuu luontevasti laukaisuasentoon.


title: Liinakivääri

text: Putken suulle asennetaan erikseen metallikuorinen raketti, johon on liitetty ohut teräsvaijeri. Vaijeriin puolestaan kytketään erityisessä niin sanotussa kampatelineessä vyyhditty 5 millimetrin vahvuinen lähettiköysi. Joissakin raketeissa on lisäksi kärjessä erillinen merkkivalo, joka syttyy kun raketti laukaistaan.


title: Liinakivääri

text: Joissakin liinakivääreissä on ylakahvan sijaan liipaisimen edessä kiinnityspiste, josta ase voidaan kytkeä valmiiseen telineeseen laukaisua varten; tällaisia oli muun muassa pelastusristeilijä Isokarissa.


title: Liinakivääri

text: Kun liinakivääriä käytetään, raketin asentamisen jälkeen lukkoon lisätään erillinen laukaisupanos; ase suunnataan yläviistoon, niin että tähtäin on hiukan kohteen yläpuolella.


title: Liinakivääri

text: Ase laukaistaan, ja raketti vie perässään ohuen lähettiköyden. Raketti lentää kohteen yli ja putoaa toiselle puolelle. Nyt voidaan lähettiköyden avulla vetää aluksesta toiseen ensin vahvempi köysi tai vaijeri, jonka avulla saadaan esimerkiksi varsinainen hinausvaijeri aluksesta toiseen.


title: Liinakivääri

text: Myös kiinteillä pelastusasemilla oli näitä laitteita; niihin liittyi yleensä niin sanottu housupoiju eli pelastusrenkaasta muokattu siirtoistuin, jonka avulla ihmisiä saattaa siirtää turvallisesti köyttä pitkin pisteestä toiseen.


title: Liinakivääri

text: Liinakiväärit on nykyään pääosin korvattu kertakäyttöisillä köydenampumalaitteilla.


title: M/S Hellenic Master

text: M/S "Hellenic Master" () on kreikkalaisen Ηellenic Seawaysin omistama ro-ro-rahtialus. Alus on rakennettu vuonna 1979 Mitsui Engineering & Shipbuilding Co. Ltd:n telakalla Japanissa. "Hellenic Master" on rekisteröity Kreikan lipun alle. Nykyisin alus on Italian Porto Margheran ja Kreikan Kórinthoksen välisessä liikenteessä.


title: M/S Hellenic Master

text: "Hellenic Masterin" sisaraluksia ovat M/S "Thebeland", M/S "Hellenic Sailor", M/S "Tyrusland", M/S "Vegaland" ja M/S "Vikingland".


title: M/S Hellenic Master

text: Helmikuussa 1979 alus laskettiin vesille ja saman vuoden elokuussa se luovutettiin Broströms Rederi Ab:n omistukseen, joka rekisteröi sen Ruotsin lipun alle nimellä "Vasaland". Kotipaikaksi tuli Göteborg. Tämän jälkeen alus aikarahdattiin eli vuokrattiin Finska Ångfartygs Ab:n Suomen ja Välimeren väliseen liikenteeseen viideksi vuodeksi. Rahtaukseen sisältyi optio aluksen ostosta. Alus siirtyi 8. tammikuuta 1984 Oy Partek Ab:n (Finska Ångfartygs Ab) omistukseen. Uusi omistaja rekisteröi aluksen Suomen lipun alle nimellä "Hesperus". Kotipaikaksi tuli Helsinki.


title: M/S Hellenic Master

text: Joulukuussa 1986 Partrederiet Ab Nordsjöfrakt osti aluksen ja rekisteröi sen Ruotsin lipun alle nimellä "Celia". Kotipaikaksi tuli Skärhamn. Uusi omistaja aikarahtasi aluksen Finncarriersin liikenteeseen reitille Suomi–Belgia–Britannia. Marraskuussa 1996 alus rekisteröitiin B&N Rederi Ab:n omistukseen. Samalla alus sai nimen "Finnriver". Laiva sai jälleen 24. kesäkuuta 2002 nimen "Celia". Alus aikarahdattiin 6. marraskuuta Grupo Boludan liikenteeseen nimellä "Celia B". Samalla myös lippuvaltioksi vaihtui Espanja. Grupo Boluda liikennöi aluksella Manner-Espanjan Cadizin ja Kanariansaarten Las Palmasin välillä. Lokakuussa 2003 espanjalainen Ocean Express osti aluksen ja rekisteröi sen Irlannin lipun alle nimellä "Silkeborg". Kotipaikaksi tuli Cork. Tämän jälkeen alus aikarahdattiin Nordana Linen liikenteeseen linjalle Pohjois-Amerikka–Karibia–Etelä-Amerikka.


title: M/S Hellenic Master

text: Lokakuussa 2007 kreikkalainen Hellenic Seaways ilmoitti ostavansa "Silkeborgin". Luovutus Hellenic Seawaysille tapahtui joulukuussa. Yritys rekisteröi aluksen Kreikan lipun alle nimellä "Hellenic Master". Vuonna 2008 alus aloitti liikennöinnin reitillä Kórinthos–Porto Marghera.


title: M/S Hellenic Master

text: Helmikuussa 2014 "Hellenic Master" saapui Intian Alangiin romutettavaksi.


title: Lizzie Borden

text: Lizzie Andrew Borden (19. heinäkuuta 1860 – 1. kesäkuuta 1927) oli kaksoismurhasta syytetty, mutta syyttömäksi todettu yhdysvaltalainen nainen. Oikeusjuttu herätti aikoinaan suurta kohua Yhdysvalloissa.


title: Lizzie Borden

text: Hänen isänsä Andrew Jackson Borden ja äitipuolensa Abby Borden murhattiin kirveellä kotonaan Fall Riverissä, Massachusettsissa 4. elokuuta 1892. Murhat jäivät selvittämättömiksi.


title: Lizzie Borden

text: Paul Wendkos ohjasi aiheesta vuonna 1975 ensiesitetyn televisiodraaman "Lizzie Borden – kirvesmurhaaja". Elokuva julkaistiin Suomessa VHS-videona.


title: Räsänen

text: Räsänen on yleinen suomalainen sukunimi. Vuonna 2012 Räsänen oli 9478 suomalaisen sukunimi.


title: Henrika Andersson

text: Henrika Madeleine Andersson (s. 2. syyskuuta 1965 Tammisaari) on suomalainen näyttelijä ja kirjailija.


title: Henrika Andersson

text: Andersson opiskeli Teatterikorkeakoulussa vuosina 1985–1989 ja vuoden Pariisin CNSAD:issa. Hän on näytellyt elokuvissa, teatterissa ja televisiossa. Andersson on myös ohjannut ja käsikirjoittanut näytelmiä ja kirjoittanut novelleja ja lastenromaaneja. Anderssonin toinen romaani "Emma Gloria ja Kalamaran varjot" (2006) oli Finlandia Junior -palkintoehdokas. Anderssonin isä on psykiatri, entinen kansanedustaja ja ministeri Claes Andersson.


title: Virtaventtiili

text: Virtaventtiileillä vaikutetaan toimilaitteen nopeuteen muuttamalla nesteen virtausta kuristuskohdassa.


title: Virtaventtiili

text: Virtaventtiilien erikoistapaus on virranjakoventtiili, joka jakaa tilavuusvirran useampaan osaan.


title: Atlanta Dream

text: Atlanta Dream on yhdysvaltalainen naiskoripalloseura, joka pelaa Women's National Basketball Association -liigassa. WNBA:n itäiseen konferenssiin kuuluva Dream pelaa kotiottelunsa Phillips Arenalla, joka sijaitsee Atlantassa, Georgian osavaltion pääkaupungissa.


title: Atlanta Dream

text: WNBA-joukkueen perustamisesta Atlantaan ilmoitettiin virallisesti lokakuussa 2007. Seuran omistaa eri taho kuin NBA-organisaatio Atlanta Hawksin. Atlanta Dreamin omistaja on Dream Too LLC.


title: Atlanta Dream

text: Seuran nimi, logo ja värit julkistettiin 23. tammikuuta 2008 ja seuran pelipaidat huhtikuussa 2008; Dreamin kotipaidan päävarinä on valkoinen ja vieraspaidan vaaleansininen. Kaksi viikkoa seuran nimen julkistamisen jälkeen, 6. helmikuuta, pidettiin "laajennusdraft". Muut 13 WNBA-seuraa saivat suojata ennen varaustilaisuutta enimmillään kuusi pelaajaansa, minkä jälkeen Dream sai varata itselleen yhden suojaamatta jääneen pelaajan kustakin joukkueesta. Nimekkäin ja kokenein Dreamin varaama pelaaja oli takamiehen pelipaikalla pelaava Betty Lennox, joka oli pelannut ennen Dreamiin tuloaan 236 WNBA:n runkosarjan ottelua ja voittanut vuonna 2004 Seattle Stormissa WNBA:n mestaruuden ja WNBA:n loppuotteluiden arvokkaimman pelaajan palkinnon. Muita Dreamin varauksia, joilla oli takanaan yli sata WNBA:n runkosarjan ottelua, olivat keskushyökkääjä Katie Feenstra Detroit Shockista, belgialainen keskushyökkääjä Ann Wauters New York Libertystä ja keskushyökkääjä Chantelle Anderson San Antonio Silver Starsista.


title: Atlanta Dream

text: Dream teki varaustilaisuuden jälkeen kaksi ensimmäistä pelaajakauppaansa. Se kauppasi Houston Cometsista varaamansa Roneeka Hodgesin ja WNBA:n uusien pelaajien varaustilaisuuden ensimmäisen kierroksen neljännen varausvuoron Seattle Stormille vaihdossa brasilialaiseen takamies Iziane Castro Marquesiin ja uusien pelaajien varaustilaisuuden ensimmäisen kierroksen kahdeksanteen varausvuoroon. Lisäksi Dream kauppasi Los Angeles Sparksista varaamansa LaToya Thomasin ja uusien pelaajien varaustilaisuuden varausvuoron 18 Detroit Shockiin vaihdossa takamies Ivory Lattaan. 9. huhtikuuta 2008 pidetyssä uusien pelaajien varaustilaisuudessa Dream varasi ensimmäisellä kierroksella, numerolla kahdeksan Tamera Youngin, toisella kierroksella, numerolla 24 Morenike Atunrasen ja kolmannella kierroksella, numerolla 32 Danielle Hoodin.


title: Atlanta Dream

text: Tilanne 15. kesäkuuta 2014:


title: Ifem

text: iFEM on festivaali luovalle kokeilulle. Tapahtumapaikkoina ovat Inarin ja Ivalon kylät Inarin kunnassa. Vuonna 2006 ensi kertaa järjestetty tapahtuma oli alkujaan pelkästään musiikkitapahtuma, mutta 2007 mukaan otettiin elokuva. Vuonna 2008 festivaalin kaksi ensimmäistä päivää soivat Kaamasessa. "Kulttuuri on saapunut Kaamaseen" Kommentoi eräs paikallinen rentoutunut vanhempi herrasmies. Ivalon päässä tuonna vuonna mukana oli installaatio-näyttely ja perinteinen kirkkokonsertti. iFEM4 järjestettiin vuonna 2009 ilman Simonia Samoin iFEM5 vuonna 2010, jolloin festivaanlin järjesti Pohjois-Lapin elävän musiikin yhdistys [PLEMU ry]. Vuoden 2013 tapahtuma on jo kuulemma suunnitteilla. Tapahtuman organisaatoreina ja promoottoreina ovat toimineet mm. Pekka Kumpulainen, Simon Wickham-Smith ja Eetu Suominen.


title: Ifem

text: Festivaalilla esiintyneitä:Taidetta ja elokuvia ovat paikalle tuoneet mm.


title: Revolution Renaissance

text: Revolution Renaissance oli monikansallinen metalliyhtye, jonka kitaristi Timo Tolkki perusti erottuaan Stratovariuksesta vuonna 2008.


title: Revolution Renaissance

text: Tolkki kertoi Revolution Renaissancen perustamisesta 29. helmikuuta 2008 tehdyssä haastattelussa, joka julkaistiin 19. maaliskuuta 2008 ilmestyneessä "Soundi"-lehdessä. Stratovariuksen tulevaisuudesta Tolkki pysyi vaitonaisena kunnes 2. huhtikuuta hän tiedotti verkkosivustollaan yhtyeen hajoamisesta, vedoten ristiriitoihin useiden yhtyeen jäsenten välillä. Runsasta kuukautta myöhemmin julkaisemassaan vastineessa muut jäsenet ilmoittivat kuitenkin jatkavansa yhtyeen toimintaa ilman Tolkkia.


title: Revolution Renaissance

text: Revolution Renaissancen esikoisalbumi "New Era" julkaistiin italialaisen Frontiers Recordsin kautta 6. kesäkuuta 2008. Albumi sisältää Tolkin alun perin Stratovariuksen uudelle albumille säveltämiä kappaleita ja se on hänen mukaansa paluu Stratovariuksen menestysalbumien "Episode" (1996) ja "Visions" (1997) tyyliin. Ennen välirikkoa Stratovarius äänitti demoversion "New Erasta" ja esitti vuoden 2007 Wacken Open Airissa livenä kappaleen ”Last Night on Earth”.


title: Revolution Renaissance

text: Tolkin ohella "New Eralla" esiintyvät sessiomuusikkoina laulajat Michael Kiske, Tobias Sammet ja Pasi Rantanen, rumpali Mirka Rantanen, basisti Pasi Heikkilä ja kosketinsoittaja Joonas Puolakka. Albumin ilmestymisen jälkeen Tolkki kokosi uuden vakituisen kokoonpanon tulevia julkaisuja ja live-esiintymisiä varten.


title: Revolution Renaissance

text: Revolution Renaissance avasi lokakuussa 2008 verkkosivuston, jossa on materiaalia syyskuussa alkaneista demoäänityksistä. Uuden musiikin lisäksi yhtye äänitti muutamia "New Era" -albumin ja Stratovariuksen kappaleita.


title: Revolution Renaissance

text:
Revolution Renaissancen toinen albumi, "Age of Aquarius" julkaistiin maaliskuussa 2009. Lokakuussa 2009 Timo Tolkki ilmoitti kosketinsoittaja Mike Khalilovin ja basisti Justin Biggsin eronneen yhtyeestä. Uudeksi basistiksi ilmoitettiin ruotsalainen Magnus Rosén, joka on tuttu power metal -yhtye HammerFallista.
Bändin kolmas albumi "Trinity" julkaistiin 22. syyskuuta 2010. Bändi hajosi kolmannen albumin julkaisun jälkeen. Tolkki sävelsi kaikki kappaleet, mutta sanoitusten kirjoittamiseen osallistui muukin yhtye.


title: Katri Sarlund

text: Katri Sarlund (s. 3. elokuuta 1965 Tampere) on suomalainen poliitikko, joka toimii muun muassa Turun kaupunginvaltuutettuna. Hän on ollut myös Vihreiden varapuheenjohtaja sekä puoluevaltuuskunnan puheenjohtaja.


title: Katri Sarlund

text: Sarlund on ollut kaupunginvaltuutettuna vuodesta 2001. Turun kunnallispolitiikassa hän on ollut muun muassa ympäristönsuojelulautakunnassa, ympäristö- ja kaavoituslautakunnassa, tarkastuslautakunnan puheenjohtajana ja 2009 alkaen kaupunginhallituksen II varapuheenjohtajana. Varsinais-Suomen liiton maakuntahallituksen jäsen hän on ollut vuosina 2001-2009. Turun seudun vihreiden puheenjohtajana Sarlund toimi 1998–2000.


title: Katri Sarlund

text: Vihreässä liitossa Sarlund oli puoluehallituksen jäsen 1999–2003 ja varapuheenjohtaja 2003–2005 sekä valtuuskunnan puheenjohtaja 2005-2009. Vihreiden koulutuspoliittista työryhmää hän veti vuosina 2001–2005. Lisäksi hän on ollut muun muassa ympäristö- ja kaupunkipoliittisten työryhmien jäsen.


title: Katri Sarlund

text: Koulutukseltaan Sarlund on filosofian maisteri, pääaineenaan ekologis-systemaattinen eläintiede. Hän työskentelee Turun normaalikoulussa biologian, maantiedon ja terveystiedon opettajana ja opetusharjoittelijoiden ohjaajana. Katri Sarlund asuu puolisonsa, Vihreän liiton hallintopäällikkö Risto Kankaanpään kanssa Turun Peltolassa.


title: Rover 200-sarja

text: Rover 200-sarja / 25 on pieni automalli, jota valmisti ensin Austin Rover Group ja myöhemmin Rover Group ja MG Rover.


title: Rover 200-sarja

text: Autosta tehtiin kolmea sukupolvea, joista kaksi ensimmäistä olivat muunneltuja Hondan malleja, ja jotka tunnettiin 200-sarjana. Kuitenkin sekä 200-sarjaa että sen sisarmallia Honda Concertoa valmistettiin samalla tuotantolinjalla, Roverin Longbridgen tehtaalla. Viimeisen sukupolven mallin kehitti Rover itsenäisesti, ja sitä myytiin aluksi Rover 200 -nimellä. Roverin myynnin jälkeen vuonna 2000 auto sai kasvojenkohotuksen, malli nimettiin samalla uudelleen ja sitä myytiin sekä nimellä Rover 25 että MG ZR. Valmistus päättyi MG Roverin joutuessa konkurssiin vuonna 2005.


title: Rover 200-sarja

text: Rover 200 oli alun perin neliovinen sedan, joka perustui Honda Balladeen, mutta toisen sukupolven mallia (R8) oli saatavilla kolmi- ja viisiovisena hatchbackina sekä coupé ja cabriolet-malleina. Viimeistä sukupolvea (R3) myytiin kolmi- tai viisiovisena hatchbackina. Rover 25:stä tehtiin myös crossover-henkistä versiota Rover Streetwise ja pakettiautomallia Rover Commerce.


title: Jan Raas

text: Jan Raas (s. 8. marraskuuta 1952 Heinkenszand) on entinen alankomaalainen maantiepyöräilijä, joka kilpaili ammattilaisena vuosina 1975–1985.


title: Jan Raas

text: Raas voitti kaikkiaan 115 ammattilaiskilpailua. Vuonna 1979 hän voitti maantieajon maailmanmestaruuden 200 000-päisen kotiyleisön edessä Valkenburgissa kukistettuaan loppukirissä Dietrich Thuraun. Pyöräilyn viidestä "monumentista" hän voitti kolme: Flanderin ympäriajon 1979 ja 1983, Milano–San Remon 1977 ja Pariisi–Roubaix'n 1982. Alankomaiden tärkeimmän pyöräilykilpailun Amstel Gold Racen hän on voittanut ennätykselliset viisi kertaa. Ranskan ympäriajossa hän voitti kymmenen etappia. Raasia pidettiin yhtenä pyöräilijäryhmän ovelimmista taktikoista ja taitavimmista kirimiehistä. Hän ei fyysisten ominaisuuksiensa vuoksi menestynyt suurten ympäriajojen pitkissä vuoristonousuissa, mutta oli sitä vastoin parhaimmillaan Belgian ja Alankomaiden lyhyissä, voimaa vaativissa nousuissa.


title: Jan Raas

text: Jan Raas Memoire du Cyclisme -tietokannassa


title: Steven Hall

text: Steven Hall (s. 1975 Derbyshire) on englantilainen taiteilija ja kirjailija. Hän opiskeli taidetta Sheffield Hallamin yliopistossa. Hän on tehnyt käsitetaidetta ja musiikkivideoita. Hänen esikoisromaaninsa "Haiteksti" ilmestyi 2007. Sen julkaisuoikeudet myytiin ennakkoon 29 maahan. Steven Hall vieraili Suomessa Mukkulan kirjailijakokouksessa 2007.


title: Oscar Dronjak

text: Oscar Fredrik Dronjak (s. 20. tammikuuta 1972 Mölndal, Ruotsi) on ruotsalainen muusikko.


title: Oscar Dronjak

text: Dronjak tunnetaan power metal -yhtye HammerFallin kitaristina ja johtohahmona. Hän on ainoa jäljellä oleva perustajajäsen yhtyeen nykykokoonpanossa. Ennen HammerFallin perustamista Dronjak lauloi ja soitti kitaraa yhtyeissä Ceremonial Oath ja Crystal Age. Hän vieraili myös In Flamesin albumeilla "Subterranean" ja "The Jester Race".


title: Oscar Dronjak

text: Dronjak soitti nuoruudessaan myös harmonikkaa ja pasuunaa. Hän käyttää Jacksonin kitaroita.


title: Jenny Wilson

text: Jenny Wilson (s. 20. lokakuuta 1975 Blekinge) on ruotsalainen laulaja-lauluntekijä, jonka musiikissa on erityinen elektronisvaikutteinen tyyli.


title: Jenny Wilson

text: Wilson perusti First Floor Power -yhtyeen vuonna 1997 ja julkaisi sen kanssa kaksi albumia, "There Is Hope" ja "Nerves", ennen kuin jätti yhtyeen ja lähti soolouralle.


title: Jenny Wilson

text: Wilson levyttää The Knife -yhtyeen Rabid Records -levy-yhtiölle. Hän on vieraillut laulajana myös The Knifen vuonna 2002 ilmestyneellä "Deep Cuts" -albumilla. Marraskuussa 2006 hän esiintyi Robynin "The Rakamonie" -EP:llä ”List of Demands” -kappaleen live-versiossa.


title: Jenny Wilson

text: Wilsonin sooloalbumi "Love and Youth" julkaistiin Ruotsissa 2005. Wilson laulaa ja soittaa albumilla kaikki kappaleet kokonaan itse. Hän toimi itse myös tuottajana. Albumi sai ”Pop of the year” -palkinnon P3 Gold Prize Award -gaalassa. Wilson oli ehdolla myös Grammis-palkinnon saajaksi vuoden naisartisti -sarjassa sekä "Manifestin" ”Pop of the year”- ja paras live-esiintyjä -sarjoissa. "Love and Youth" julkaistiin elokuussa 2005 myös Australiassa. Albumin ensimmäinen single ”Summertime – The Roughest Time” sai paljon radiosoittoa australialaisella Triple J -kanavalla. Kappale noteerattiin myös Suomessa. Kappale soi valtakunnallisen radiokanava YleX:n X-Ryhmä-ohjelman tehona viikolla 50.


title: Jenny Wilson

text: Wilson on esiintynyt Suomessa neljä kertaa; huhtikuussa 2006 Kuningasklubilla Tavastialla, elokuussa 2007 Flow-festivaaleilla Helsingissä ja huhtikuussa 2014 Suomen kiertueella Helsingissä ja Jyväskylässä. Kiertueella hän esiintyi 10.4 Tavastialla ja 11.4 Jyrock-festivaaleilla Ilokivessä Jyväskylässä.


title: Jenny Wilson

text: Wilsonin toinen albumi "Hardships" ilmestyi helmikuussa 2009. Jälleen YleX:n X-Ryhmä-ohjelma huomioi albumin soittamalla The Wooden Chair-kappaletta viikon tehona viikolla 4.


title: Jenny Wilson

text: Vuonna 2014 Wilsonin albumi "Demand the Impossible!" palkittiin Ruotsin Grammis-gaalassa vuoden parhaana levynä. Wilson palkittiin myös vuoden tuottajana ja artistina. Lisäksi hänen Daniel Wirtbergin kanssa tekemänsä musiikkivideo "Autobiography" palkittiin vuoden parhaana.


title: Iowa Interstate Railroad

text: Iowa Interstate Railroad on yhdysvaltalainen "Class II" -rautatieyhtiö jolla on toimintaa Iowan, Nebraskan ja Illinoisin osavaltioissa. Yhtiö aloitti toimintansa 2. marraskuuta 1984, kun Heartland Rail Corporation osti Chicago, Rock Island & Pacific -yhtiön konkurssipesältä noin 500 mailin radan Chicagon ja Omahan väliltä 31 miljoonalla dollarilla ja vuokrasi sen Iowa Interstate -yhtiölle. Vuonna 2003 Henry Posner III:n omistama Railroad Development Corporation osti Iowa Interstate -yhtiön sekä Heartland Rail Corporationin omistuksessa olleen radan ja omaisuuden. Yhtiön pääkonttori sijaitsee Cedar Rapidsissa ja se harjoittaa säännöllisesti vain tavaraliikennettä.


title: Iowa Interstate Railroad

text:
Henkilökuntaa on noin 200, joista veturimiehiä ja konduktöörejä on noin 100. Veturimiehiä ja ratapihahenkilöstöä edustaa ammattilitto United Transportation Union. Heihin ei sovelleta liittovaltion laajuista työehtosopimusta, vaan paikallisesti sovittua erillistä työehtosopimusta. Konduktöörin peruspalkka on uusille työntekijöille noin 18 dollaria tunnilta, nousten 3 kuukauden koeajan jälkeen noin 23 dollariin tunnilta. Veturinkuljettajia ei kouluteta ja/tai palkata suoraan, vaan jokainen yli 2 vuotta konduktöörinä toiminut on velvollinen pätevöitymään kuljettajaksi. Muualla kuljettapätevyyden suorittaneet uudet työntekijät voivat toimia kuljettajina oltuaan ensin vuoden konduktöörin tehtävissä.
IAIS kuljettaa pääasiassa konttiliikennettä, rekkoja, viljaa, hiiltä, rautaromua, terästuotteita, etanolia, ja hiekkaa. IAIS:lla on omat kontti- ja rekkaterminaalit Blue Islandilla (Chicago), ja Council Bluffsissa (Omaha). Chicagossa IAIS välittää ja vastaanottaa liikennettä, mm. Chicago Rail Link - ja Indiana Harbor Belt -terminaaliyhtiön kautta, kaikkien yhdysvaltain "Class I" -luokan rautateiden kanssa.


title: Iowa Interstate Railroad

text: Runkoliikenne koostuu Chicagon ja Omahan välillä liikennöivistä junapareista BICB/CBBI, joita on kulussa viikon jokaisena päivänä. Matka päästä päähän kestää n. 36 tuntia ja kulku on jaksotettu kolmeen 12 tunnin etappiin siten, että Chicagon ja Rock Islandin, Rock Islandin ja Newtonin ja Newtonin ja Council Bluffs:n liikennepaikoilta lähtee vastakkaisiin suuntiin yhtä aikaa juna. Junien kohdatessa jokaisen etapin puolessavälissä miehistöt vaihtavat junia keskenään ja palaavat takaisin kotivarikolleen.


title: Iowa Interstate Railroad

text: Iowa Cityn ja Rock Islandin(RIIC/ICRI päivällä n. 12:00-22:00) sekä Iowa Cityn ja Cedar Rapidsin (ICCR/CRIC yöllä n. 22:00-08:00) välillä järjestelyjunaparit. Liikenne koostuu pääasiassa Cedar Rapids:ta ADM:n tehtailta tulevista vaunuista, joista kootan Rock Islandissa etanoli-, DDG-, ja maissisiirappi-pendelijunia edelleenlähetettäviksi.


title: Iowa Interstate Railroad

text: IAIS vastaanottaa hiilijunia Canadian National Railway -yhtiöltä Peoriassa Tazewell & Peoria Railway -terminaaliyhtiön kautta. Hiilijunat se välittää Alliant Energyin omistamalle Cedar Rapids & Iowa City Railway -yhtiölle. Hiiltä käytetään Alliant Energyn Cedar Rapidsissa sijaitsevassa hiilivoimalassa. Hiilijunapari PECR/CRPE kulkee noin kerran viikossa.


title: Iowa Interstate Railroad

text: Vaihtotyöyksikkö Blue Islandin ja Chicagon alueella (BISW). Kolmessa vuorossa päivittäin. Hoitaa järjestelytöitä Burr Oak-ratapihalla sekä Evans:in tavara-asemalla, yhdysliikenteen Indiana Harbor Belt-, sekä Chicago Rail Link-yhtiöiden kanssa, sekä toimii arkipäivisin järjestelyjunana välilla Chicago-Joliet.


title: Iowa Interstate Railroad

text: Vaihtotyöyksikkö Bureaussa (BUSW). Kulussa 5-7 päivää viikossa kahdessa vuorossa. Vähintään kolmesti viikossa Peoriaan, jossa on yhdysliikenneasema Tazewell & Peoria Railway -terminaalin kautta 12 eri yhtiön rataverkolle. Vähintään kahdesti viikossa La Salle:n liikennepaikalle, jossa on yhdysliikenneasema Buzzi Cement-yhtön teollisuusradan kanssa. Tarvittaessa hoitaa junien DMPE/PEDM, CRPE/PECR tai RIPE/PERI-junien työt. Tilanteesta riippuen joko päivä- tai yövuoro ajaa järjestelyjunaparin Rock Islandin ratapihalle.


title: Iowa Interstate Railroad

text: Vaihtotyöyksikkö, Rock Island (RISW). Kolmessa vuorossa päivittäin. Hoitaa järjestelytyöt Rock Islandissa, Milanin teollisuusradalla, sekä hoitaa yhdysliikenteen Iowa Chicago & Eastern-, sekä BNSF Railway -yhtiön kanssa.


title: Iowa Interstate Railroad

text: ICSW on järjestelyjuna Iowa Cityn alueella. Kulussa 6 kertaa viikossa.


title: Iowa Interstate Railroad

text: NTSW oli vaihtotyöyksikkö Newtonissa. Tämä juna ei ole toistaiseksi vakinaisessa kulussa liikenteen vähäisyyden vuoksi.


title: Iowa Interstate Railroad

text: DMSW on vaihtotyöyksikkö Des Moinesin alueella 6 kertaa viikossa. Hoitaa yhdysliikennettä Union Pacific-, BNSF Railway-, sekä Norfolk Southern-yhtiöiden kanssa. Ajaa järjestelyjunan 3 kertaa viikossa Grimesin sivuradalle, sekä 3 kertaa viikossa Newtoniin.


title: Iowa Interstate Railroad

text: Järjestelyjuna Atlanticin alueella (ROVR) välillä Atlantic - Council Bluffs tai Atlantic - Earlham 5 päivää viikossa arkipäivisin.


title: Iowa Interstate Railroad

text: Vaihtotyöyksikkö Council Bluffsin alueella (CBSW). Kolmessa vuorossa päivittäin. Hoitaa järjestelytyöt IAIS:n ratapihalla, entisellä Council Bluffs Great Western-yhtiön ratapihalla, Union Pacific-yhtiön konttiterminaalilla, yhdysliikenteen Union Pacific-, BNSF Railway-, sekä Canadian National Railway-yhtiön kanssa, sekä tarvittaessa järjestelyjunan välillä Council Bluffs - Atlantic.


title: Iowa Interstate Railroad

text: Vetovoima koostuu pääasiassa vanhemmista, käytettynä ostetuista dieselvetureista sekä syksyllä 2008 uutena hankituista GE ES44AC vetureista:


title: Iowa Interstate Railroad

text: IAIS:lla noin 500 omaa tavaravaunua ja yksi edustuskäytössä oleva matkustajavaunu.


title: Iowa City

text: Iowa City on kaupunki Johnsonin piirikunnassa, Iowan osavaltiossa, Yhdysvalloissa. Se on Johsonin piirikunnan keskus ja asukasluvultaan osavaltion kuudenneksi suurin kaupunki; sen asukasluku oli vuonna 2010 67 862. Vuoteen 1857 saakka Iowa City oli Iowan osavaltion pääkaupunki.


title: Iowa City

text: Iowan yliopisto sijaitsee kaupungissa.


title: Iowa Northern Railway

text: Iowa Northern Railway on Yhdysvalloissa Iowan osavaltiossa toimiva yksityinen "Class III" -luokan rautatieyhtiö. Toiminta alkoi vuonna 1984, kun Iowa Northern Railway osti Manlyn ja Cedar Rapidsin välillä kulkevan rautatien joka oli päätynyt vuonna 1980 radan varrella olevien viljayhtiöiden omistukseen Chicago, Rock Island & Pacific -yhtiön tehtyä konkurssin. Radan pituus on 163 mailia ja sen on alun perin rakentanut Burlington, Cedar Rapids & Northern Railroad 1870-luvulla. Vuodesta 2003 lähtien Iowa Northern on hoitanut liikennöinnin myös Waterloon ja Oelweinin välisellä 23 mailin sivuradalla, jonka omistaa D&W Railroad. Iowa Northernin pääkonttori sijaitsee Cedar Rapidsissa. Sen lisäksi yhtiöllä on palvelutoimisto Greenessä. Iowa Northern on Sabinin perheen omistuksessa ja pääjohtajana on Daniel Sabin.


title: Iowa Northern Railway

text: Iowa Northern kuljettaa pääasiassa viljaa, etanolia, DDG-tuotteita, kemikaaleja, lannoitteita, elintarvikkeita, ja John Deere -maatalouskoneita. Yhtiöllä on Mason Cityn pohjoispuolella Manlyssa oma etanoliterminaali, jossa se varastoi ja välittää etanolia itä- ja länsirannikon öljynjalostamoille. Yhtiöllä on myös konepaja Bryantin ratapihalla Waterloossa vetureiden huoltoja ja pieniä saneerauksia varten.


title: Iowa Northern Railway

text: Yhtiöllä on yli 90 vakituista työntekijää. He eivät ole järjestäytyneet ammattilittoihin, vaan palkoista ja työehdoista sovitaan yhtiön ja työntekijöiden kesken.Yhtiö liikennöi vakituisesti 24 tuntia päivässä ja 7 päivää viikossa koko rataverkollaan 2-7 järjestelyjunan voimin. "North Job" -vuoro hoitaa liikennettä radan pohjoisosassa ja "South Job" -vuoro eteläosassa. "Oelwein Job" hoitaa liikennettä Waterloon ja Oelweinin välillä ja "Manly Switcher" hoitaa järjestelytyöt Manlyn etanoliterminaalissa. Liikennemäärät ovat kasvaneet vuoden 1984 12 000 vuosittaisesta vaunukuormasta yli 40 000 vaunukuormaan vuonna 2006, ja jatkaa voimakasta kasvuaan johtuen lähinnä etanolintuotannon kasvusta yhtiön markkina-alueella. Junien keskinopeus radalla oli vuonna 1984 vain noin 10 mailia tunnissa (n. 15km/h), vuonna 2006 se oli kolminkertaistunut keskimäärin 30 mailiin tunnissa. Manlyn ja Cedar Rapidsin välillä junien suurin sallittu nopeus on 50 mailia tunnissa ja Oelweinin radalla 25 mailia tunnissa.Vetureina on käytettynä hankittuja dieselvetureita:Omia tavaravaunuja on noin 500 ja ne ovat kaikki viljankuljetusvaunuja.


title: Das Erste

text: Das Erste () on saksalainen julkisesti rahoitettu TV-kanava. Sen omistaa ARD. Kanavan aikaisemmat nimet ovat "Deutsches Fernsehen" (1952-1964), "ARD Deutsches Fernsehen" (1964-1984) ja "Erstes Deutsches Fernsehen" (1984-1996). Kanavan osuus Saksan televisionkatsojista on 13,4 % (2007).


title: Das Erste

text: Kanava näkyy Saksan lisäksi myös Sveitsissä ja Itävallassa, sekä satelliittivälitteisenä Astra 1E (analoginen), Astra 1H (digitaalinen) ja Eutelsat Hot Bird 6 (digitaalinen) -satelliittien kautta.


title: Stillwater Central Railroad

text: Stillwater Central Railroad on Yhdysvalloissa Oklahoman osavaltiossa toimiva "Class III" -luokan rautatieyhtiö joka liikennöi pääasiassa BNSF Railwayn hylkäämää Chickasha Subdivision -rataosaa pitkin Tulsasta Altukseen, Texasin ja Oklahoman rajan tuntumaan. Yhtiöllä on myös muusta yhtiön rataverkosta erillään oleva sivurata Pawneen ja Stillwaterin välillä. Rataverkon pituus on yhteensä 275 mailia. Stillwater Central on Watco Companiesin tytäryhtiö ja on osa Watcon Combined Midwest System -rataverkkoa, johon kuuluvat lisäksi South Kansas and Oklahoma Railroad sekä Kansas and Oklahoma Railroad.


title: Stillwater Central Railroad

text: Liikenne koostuu epäsäännöllisesti työskentelevistä järjestelyjunista sekä satunnaisista sementtijunista. Veturimiehistöt työskentelevät Cyrilin, Oklahoma Cityn, ja Owasson terminaaleista. Suurin sallittu nopeus Chickasha Sub -rataosalla on 40 mailia tunnissa (n. 70 km/h), mutta laiminlyödyn kunnossapidon takia joudutaan suurimmalla osaa rataa liikennöimään pienemmillä nopeuksilla, jopa alle 10 mailia tunnissa (n. 15 km/h).Stillwater Central vuokraa liikkuvan kalustonsa Webb Assett Management -yhtiöltä, joka hallinnoi Watco Companiesin rautatiekalustoa. Veturit ovat käytettynä hankittuja vanhempia dieselvetureita.


title: Hollis and Eastern Railroad

text: Hollis and Eastern Railroad on Oklahomassa toimiva "Class III" -luokan rautatie.


title: Hollis and Eastern Railroad

text: Radan pituus on noin 13 mailia ja se kulkee Dukessa sijaitsevalta Gyproc-levytehtaalta Altukseen, missä sillä on yhdysliikennettä BNSF Railwayn, Farmrailin ja Wichita, Tillman & Jackson Railwayn kanssa. Yhdysliikennettä on myös Stillwater Central Railroadin kanssa, joka liikennöi muutaman mailin matkan Longista Altukseen BNSF Railwayn rataa pitkin "Trackage Rights" -sopimuksella. Republic Group omistaa 99.3% rautatien osakekannasta ja sen tytäryhtiö Republic Gypsum on rautatien pääasiallinen asiakas. Radalla kulkee myös satunnaisesti viljakuljetuksia.


title: Hollis and Eastern Railroad

text: Radalla liikennöi yksi junapari arkiaamuisin, joskus myös lauantaisin. Juna tuo Dukesta lastatut Gyproc-levyvaunut Altukseen vaihdettavaksi ja ottaa sieltä tyhjiä vaunuja paluumatkaa varten. Radan suurin sallittu nopeus on 10 mailia tunnissa. Ratapiharadiopuhelimet käyttävät taajuutta 153.110 MHz .


title: Hollis and Eastern Railroad

text: Kaksi käytettynä ostettua dieselveturia:Yhtiö omistaa noin 200 Gyproc-levyjen kuljetukseen käytettävää avovaunua.


title: Kyminlinna (kaupunginosa)

text: Kyminlinna on Kotkan kaupunginosa, joka sijaitsee Hovinsaaren pohjoisosassa. Kaupunginosa rajoittuu Kymijoen Huuman- ja Langinkoskenhaaraan ja etelässä valtatiehen 7. Kyminlinnan linnoitus käsittää noin puolet kaupunginosan pinta-alasta. Kaupunginosan alueella sijaitsivat alkuperäinen Kyminkartano, joka purettiin pois linnoituksen tieltä sekä Kyminkartanon kappeli ja Kymin pitäjän ensimmäinen kirkko.


title: Kyminlinna (kaupunginosa)

text: Kyminlinnan alueen asutus on vähäistä, rajoittuen linnoituksen ja Huumanhaaran väliselle alueelle. Kyminlinna kuuluu Korelan kanssa samaan tilastoalueeseen, jonka asukasluku on 809 (31.12.2012).


title: Kyminlinna (kaupunginosa)

text: Kyminlinnan tieliittymä on tärkeä tieliikenteen solmukohta, josta on yhteys valtatieltä 7 Kotkan keskustaan Kotkansaarelle valtatien 15 eteläistä osaa Hyväntuulentietä pitkin ja Kymintietä pitkin vanhan Kuninkaantien suuntaisesti Kierikkalaan ja Korkeakoskelle. Liittymän vieressä on Kotkan radan Kyminlinnan seisake.


title: General Dynamics F-111 Aardvark

text: General Dynamics F-111 Aardvark ("Maasika") on yhdysvaltalainen hävittäjäpommittaja. Kone suunniteltiin 1960-luvulla Yhdysvaltain ilmavoimille pitkän matkan operaatioihin ja laivastolle pitkän matkan torjuntahävittäjäksi. Laivastoversio peruttiin F-14 Tomcatin tullessa Yhdysvaltain laivaston käyttöön.


title: General Dynamics F-111 Aardvark

text: F-111 on tulosta Tactical Fighter Experimental (TFX) -ohjelmasta, jossa kehitettiin laivastolle laivastoa suojaavaa torjuntahävittäjää ja ilmavoimille konetta, joka voisi toimittaa ydinaseen maaliinsa tutkakatveessa lentäen. Suunnittelijat keskittyivät aluksi ilmavoimien vaatimuksiin ja sitten koettivat sovittaa raskaan hävittäjän lentotukialuksille sijoitettavaksi. Laivaston versiota F-111B ei ikinä otettu tuotantoon. Ilmavoimat sen sijaan kehitti F-111D-, F-111E- ja F-111F-hävittäjäpommittajamallit sekä elektronisen sodankäynnin version EF-111.


title: General Dynamics F-111 Aardvark

text: Eräs tämän konetyypin käyttäjä on ollut Yhdysvaltain strategisten ilmavoimien (SAC) 509. raskas erityispommitusrykmentti. Kaiken kaikkiaan yhdysvaltalaisia F-111-koneita on tuhoutunut 77 kpl.


title: General Dynamics F-111 Aardvark

text: USAF luopui koneesta 1998. Koneen korvasi F-15E Strike Eagle ja pitkänmatkan pommitustehtävissä B-1B Lancer. RAAF (Kuninkaalliset Australian ilmavoimat) käytti konemallia vuoteen 2010 asti , jolloin 37 vuotta käytössä olleet lentokoneet korvattiin F/A-18 Super Hornet-koneilla.


title: Seija Silfverberg

text: Seija Anneli Silfverberg (oik. Silfverberg-Koski; s. 8. huhtikuuta 1935 Vuoksenniska) on suomalainen balettitanssija. Hän on ollut Kansallisbaletin tanssija vuodesta 1952, solisti 1956–1977 ja ensitanssijatar 1967–1977. Tanssiuran jälkeen hän on toiminut Kansallisbaletissa opettajana ja harjoituttajana. Hänellä on ollut myös oma balettikoulu.


title: Seija Silfverberg

text: Silfverberg on palkittu Pro Finlandia -mitalilla 1970.


title: Seija Silfverberg

text: Silfverbergin puoliso on tanssija Seppo Koski.


title: Telma Tuulos

text: Thelma Ellida Tuulos-Järvinen (27. helmikuuta 1902 – 22. syyskuuta 1982 Espoo) oli suomalainen balettitanssija ja koreografi.


title: Telma Tuulos

text: Tuuloksella oli vuosina 1933–1938 yhdessä Lempi Eskelisen kanssa balettikoulu, jossa opetettiin myös modernia tanssia ja voimistelua.


title: Telma Tuulos

text: Tuulos on palkittu Pro Finlandia -mitalilla 1971.


title: Latvusorneero

text: Latvusorneero ("Philydor novaesi") on äärimmäisen uhanalainen Brasiliassa Alagoasin osavaltiossa elävä varpuslintu. Laji tavattiin ensimmäisen kerran vuonna 1979.


title: Latvusorneero

text: Kooltaan latvusorneero on noin 18 cm. Yleisväritykseltään lintu on punaruskea. Lajin pää on väriltään mustanruskea. Latvusorneerolla on keltainen silmäkulmajuova sekä silmän vieressä valkoreunainen punaruskea täplä. Lajin siivet ovat mustat ja niissä on valkeita viiruja. Pyrstö on punaruskea valkoisin viiruin. Mustalakkiorneero ("Philydor atrocapillus") muistuttaa latvusorneeroa, mutta sen pää on tummempi. Lajin laulu on kantavia sarjoja "uy-uy-uy" -vihellyksiä ja kutsuääni on "thyrr".


title: Latvusorneero

text: Latvusorneeron elinympäristöä ovat metsät 400-550 metrin korkeudessa. Laji etsii ravintoa puiden latvuskerroksista yksin tai pareittain muodostaen usein sekaparvia valkokaulakipuajan ("Xiphorhynchus fuscus") kanssa. Lintu kerää lehdiltä ravinnokseen toukkia, koppakuoriaisia, heinäsirkkoja sekä muurahaisia .


title: Latvusorneero

text: Latvusorneerokannan kooksi arvioidaan noin 50-250 yksilöä . Suurin lajiin kohdistuva uhka on puiden kaataminen metsistä maanviljelyksen tieltä sekä muita tarkoituksia varten ja metsäpalot.


title: Sonja Fuss

text: Sonja Fuss (s. 5. marraskuuta 1978 Bonn) on saksalainen jalkapalloilija, joka pelaa puolustajana tai keskikenttäpelaajana. Hänen seuransa on yhdysvaltalainen Chicago Red Stars. Aiemmin hän on edustanut muun muassa FCR 2001 Duisburgia, 1. FC Kölniä sekä sveitsiläistä FC Zürichiä.


title: Sonja Fuss

text: Fuss on pelannut maajoukkueessa 68 ottelua ja tehnyt kolme maalia. Hän on ollut voittamassa kahdesti maailmanmestaruutta ja kolmasti Euroopan mestaruutta. Hän on saavuttanut myös olympiapronssia Ateenasta 2004.


title: Bernt Johansson

text: Bernt Johansson (s. 18. huhtikuuta 1953 Göteborg) on entinen ruotsalainen maantiepyöräilijä. Hän kilpaili ammattilaisena vuosina 1977–1981. Ennen ammattilaisuraansa hän kilpaili kaksissa kesäolympialaisissa ja voitti maantieajon olympiakultaa vuonna 1976 Montrealissa. Vuonna 1974 hän kuului Ruotsin joukkueeseen, joka voitti maailmanmestaruuden 100 kilometrin joukkueaika-ajossa.


title: Bernt Johansson

text: Johansson sijoittui Italian ympäriajon kokonaiskilpailussa kolmanneksi vuonna 1979. Lisäksi hän oli yhdeksäs 1978. Etappikilpailuista hän voitti Vuelta a Levanten vuonna 1977 oltuaan paras myös kilpailun toisella etapilla. Vuonna 1980 hän voitti etapin Vuelta a Andalucia -kilpailussa sijoittuen yhteistuloksissa toiseksi.


title: Bernt Johansson

text: Suurissa klassikkokilpailuissa Johansson sijoittui Lombardian ympäriajossa toiseksi 1978 ja La Flèche Wallonnessa kolmanneksi 1979. Lisäksi hän voitti Giro dell'Emilian 1978 oltuaan jo edellisvuonna toinen. Giro del Lazio-kilpailussa Johansson oli toinen 1978 ja voitti kilpailun 1980. GP Forlin hän voitti 1977 ja 1978, Trofeo Baracchin yhdessä Carmelo Baronen kanssa 1977 sekä GP Industria & Commercio di Prato -kilpailun 1978 ja 1979. Lisäksi hän oli kolmas Giro del Piemontessa 1977 ja Coppa Placci -kilpailussa 1979.


title: Pierfranco Vianelli

text: Pierfranco Vianelli (s. 20. lokakuuta 1946) on italialainen maantiepyöräilijä ja olympiavoittaja. Hän voitti maantieajon olympiakultaa vuoden 1968 kesäolympialaisissa Méxicossa. Samoissa kisoissa hän saavutti 100 kilometrin joukkueajossa pronssia.


title: Lamasalvos

text: Lamasalvos eli nurkkasalvos on hirsitalojen rakenne, jossa hiirret ovat vaakasuorassa. Lamasalvosrakenne tehdään päällekkäin asetetuista hirsistä, joiden nurkassa risteävät päät lovetaan eli salvotaan. Jotta hirret liittyisivät tiiviisti toisiinsa, tehdään ylempään hirteen varaus, hirren alapinnassa oleva pituussuuntainen kouru. Varaus estää myös sadeveden pääsyn hirsien väliseen saumaan. Hirret sidotaan toisiinsa hirsien läpi porattuihin reikiin työnnetyillä vaarnoilla.


title: Zita Görög

text: Zita Görög (s. 27. syyskuuta 1979) on unkarilainen näyttelijä ja malli. Hän esiintyi muun muassa Amelian roolissa elokuvissa "Varjojen valtakunta" (2003) ja "Underworld: Evolution" (2006).


title: Zita Görög

text: Görög on tehnyt mallintyötä useissa maissa.


title: Seija Simonen

text: Seija Simonen (myös " Simonen-Svanström", s. 7. syyskuuta 1935) on suomalainen balettitanssija. Hän on ollut kiinnitettynä Suomen Kansallisbalettiin ja toimi Helsingin Kaupunginteatterin tanssiryhmän ensimmäisenä tanssimestarina 1973–1977. Hänellä on ollut myös oma balettikoulu.


title: Ylä-Sleesian suurkaupunkialue

text: Ylä-Sleesian suurkaupunkialue (puol. Górnośląski Związek Metropolitalny) on 14 kaupungin muodostama suurkaupunkialue ja konurbaatio Sleesian voivodikunnassa Puolassa. Suurkaupunkialueen pinta-ala 1 304 km² ja väkiluku noin 2,1 miljoonaa asukasta, mikä tekee siitä Puolan suurimman väestökeskittymän. Alue on merkittävä teollisuuskeskittymä. Vuosina 2006 ja 2007 on ollut suunnitelmia alueen kaupunkien yhdistämiseksi yhdeksi Sleesian kaupungiksi.